               IL-KUMMISSJONI EWROPEA
            Brussell, 7.6.2016
            COM(2016) 372 final
            2016/0173(NLE)
            Proposta għal
            DEĊIŻJONI TAL-KUNSILL
            li tawtorizza lil ċerti Stati Membri li jaċċettaw, fl-interess tal-Unjoni Ewropea, l-adeżjoni tar-Repubblika tal-Korea mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri

               MEMORANDUM TA' SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  L-għan tal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri (minn hawn 'il quddiem: "il-Konvenzjoni tal-1980"), sal-lum irratifikata minn 93 pajjiż, inklużi l-Istati Membri kollha tal-UE, huwa li jerġa' jiġi stabbilit l-istatus quo permezz tar-ritorn immedjat ta' tfal li jittieħdu jew li jinżammu b'mod inġust permezz ta' sistema ta' kooperazzjoni fost awtoritajiet ċentrali maħtura mill-Partijiet Kontraenti tagħha.

                  Minħabba li l-prevenzjoni tal-ħtif tat-tfal hija parti essenzjali mill-politika tal-UE biex tippromwovi d-drittijiet tat-tfal, l-Unjoni Ewropea hija attiva fil-livell internazzjonali biex ittejjeb l-applikazzjoni tal-Konvenzjoni tal-1980 u tinkoraġġixxi lil stati terzi biex jaċċedu għaliha.

                  Ir-Repubblika tal-Korea ddepożitat l-istrument tal-adeżjoni mal-Konvenzjoni tal-1980 fit-13 ta' Diċembru 2012. Il-Konvenzjoni daħlet fis-seħħ fir-Repubblika tal-Korea fl-1 ta' Marzu 2013.

                  L-Artikolu 38(4) tal-Konvenzjoni tal-1980 jistipula li l-Konvenzjoni tapplika bejn il-pajjiż aderenti u dawk l-Istati Kontraenti li jkunu ddikjaraw li aċċettaw l-adeżjoni.

                  Minħabba li l-kwistjoni tal-ħtif internazzjonali tat-tfal hija fil-kompetenza esterna esklużiva tal-Unjoni Ewropea, id-deċiżjoni dwar jekk tiġix aċċettata l-adeżjoni tar-Repubblika tal-Korea għandha tittieħed fil-livell tal-UE permezz ta' Deċiżjoni tal-Kunsill. B'hekk l-Istati Membri għandhom jagħmlu d-dikjarazzjoni ta' aċċettazzjoni tagħhom fir-rigward tal-adeżjoni tar-Repubblika tal-Korea fl-interess tal-Unjoni Ewropea.

                  L-eżistenza tal-kompetenza esklużiva tal-UE fil-kwistjoni tal-aċċettazzjoni tal-adeżjoni ta' stat terz mal-Konvenzjoni tal-1980 tabilħaqq kienet ikkonfermata mill-Qorti tal-Ġustizzja tal-Unjoni Ewropea, li ġiet ikkonsultata fuq l-inizjattiva tal-Kummissjoni.

                  Fl-14 ta' Ottubru 2014, l-Opinjoni 1/13 tal-Qorti tal-Ġustizzja tal-Unjoni Ewropea kkonfermat li l-kompetenza esklużiva tal-Unjoni Ewropea tkopri l-aċċettazzjoni tal-adeżjoni ta' stat terz mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri.

                  Il-Qorti saħqet b'mod partikolari dwar il-ħtieġa għal uniformità fil-livell tal-UE f'dan ir-rigward, sabiex tiġi evitata ġeometrija varjabbli fost l-Istati Membri. L-għan ta' din id-deċiżjoni huwa li l-Konvenzjoni tal-1980 tidħol fis-seħħ bejn ir-Repubblika tal-Korea u l-Istati Membri kollha tal-UE.

               •Konsistenza mad-dispożizzjonijiet eżistenti ta' politika fil-qasam ta' politika

                  F'dak li jirrigwarda l-ħtif tat-tfal minn ġenitur, il-Konvenzjoni tal-Aja tal-1980 hija l-kontroparti internazzjonali tar-Regolament tal-Kunsill Nru 2201/2003 (magħruf bħala r-Regolament Brussell IIa) li huwa l-bażi tal-kooperazzjoni ġudizzjarja tal-UE fi kwistjonijiet matrimonjali u ta' responsabbiltà tal-ġenituri
                     1
                  .

                  Wieħed mill-objettivi ewlenin tar-Regolament hu li jiskoraġġixxi l-ħtif tat-tfal bejn l-Istati Membri billi jistabbilixxi proċeduri li jiżguraw ir-ritorn minnufih tat-tfal lejn l-Istat Membru tar-residenza abitwali tagħhom. Għal dan l-għan, ir-Regolament Brussell IIa jinkludi fl-Artikolu 11 tiegħu, il-proċedura stabbilita fil-Konvenzjoni tal-Aja tal-1980 u jikkumplimentaha billi jiċċara xi aspetti tagħha, b'mod partikolari fir-rigward tas-smigħ tat-tfal, il-perjodu ta' żmien biex tingħata deċiżjoni wara li ssir applikazzjoni għal ritorn u r-raġunijiet biex ma jsirx ir-ritorn tat-tfal. Huwa jintroduċi wkoll dispożizzjonijiet li jirregolaw ordnijiet ta' ritorn u ta' nuqqas ta' ritorn konfliġġenti maħruġa fi Stati Membri differenti.

                  Fil-livell internazzjonali, l-Unjoni Ewropea tappoġġa l-adeżjoni ta' stati terzi mal-Konvenzjoni tal-1980 sabiex l-Istati Membri tagħha jibbażaw ruħhom fuq qafas ġuridiku komuni biex jittrattaw il-ħtif internazzjonali tal-minuri.

                  Fil-21 ta' Diċembru 2011, il-Kummissjoni adottat tmien proposti għal Deċiżjonijiet tal-Kunsill sabiex tiġi aċċettata l-adeżjoni mal-Konvenzjoni tal-Aja tal-1980 dwar il-Ħtif Internazzjonali ta' Minuri ta' tmien pajjiżi terzi (il-Marokk, Singapore, il-Federazzjoni Russa, l-Albanija, Andorra, is-Seychelles, il-Gabon u l-Armenja)
                     2
                  .

                  Bejn Ġunju u Diċembru tal-2015, seba' Deċiżjonijiet, ibbażati fuq il-proposti msemmija hawn fuq, ġew adottati mill-Kunsill tal-Unjoni Ewropea
                     3
                  .

                  Din il-proposta tieħu f'kunsiderazzjoni pajjiż terz (ir-Repubblika tal-Korea) li aċċeda għall-Konvenzjoni tal-1980 wara l-adozzjoni tal-proposti tal-2011.

               •Konsistenza ma' politiki oħra tal-Unjoni

                  Minbarra l-objettiv ġenerali tal-iżvilupp ta' kooperazzjoni ġudizzjarja f'materji ċivili li jkollhom implikazzjonijiet transfruntieri skont l-Artikolu 81 tat-TFUE, din il-proposta hija marbuta mal-objettiv imnaqqax fl-Artikolu 3 tat-Trattat dwar l-Unjoni Ewropea li jiġu protetti d-drittijiet tat-tfal. Is-sistema tal-Konvenzjoni tal-Aja tal-1980 hija mfassla biex tipproteġi lit-tfal mill-effetti ta' ħsara ta' ħtif mill-ġenituri u biex tiżgura li t-tfal ikunu jistgħu jżommu kuntatt maż-żewġ ġenituri, pereżempju billi tiżgura l-eżerċizzju effettiv tad-drittijiet ta' aċċess.

                  Il-proposta hija wkoll konsistenti mal-promozzjoni tal-użu tal-medjazzjoni fis-soluzzjoni ta' tilwim familjari transfruntieri. Id-Direttiva dwar ċerti aspetti ta' medjazzjoni f'materji ċivili u kummerċjali
                     4
                  , tapplika, fost affarijiet oħra, għal-liġi tal-familja fiż-żona komuni ġudizzjarja Ewropea. Il-Konvenzjoni tal-Aja tal-1980 tinkoraġġixxi wkoll soluzzjoni ta' ħbiberija għal tilwim familjari. Waħda mill-Gwidi għall-Prattika Tajba skont il-Konvenzjoni tal-Aja tal-1980 ppubblikati mill-Konferenza tal-Aja dwar id-Dritt Internazzjonali Privat hija ddedikata għall-użu tal-medjazzjoni għar-riżoluzzjoni ta' tilwim internazzjonali tal-familja li jirrigwarda t-tfal li jaqa' fil-kamp ta' applikazzjoni tal-Konvenzjoni.  Fuq inizjattiva tal-Kummissjoni Ewropea, din il-Gwida ġiet tradotta fil-lingwi kollha tal-UE minbarra l-Ingliż u l-Franċiż u wkoll fl-Għarbi sabiex jiġi sostnut id-djalogu ma' Stati li għadhom ma rratifikawx il-Konvenzjoni u tingħata għajnuna sabiex jinstabu mezzi konkreti kif jiġu indirizzati l-problemi ppreżentati mill-ħtif internazzjonali tat-tfal ma' pajjiżi mhux ratifikanti
                     5
                  .

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi ġuridika

                  Minħabba l-fatt li d-deċiżjoni tirrigwarda ftehim internazzjonali, il-bażi ġuridika applikabbli hija l-Artikolu 218 tat-Trattat dwar il-Funzjonament tal-Unjoni Ewropea flimkien mal-Artikolu 81(3). Il-Kunsill għandu jaġixxi b'mod unanimu wara li jikkonsulta mal-Parlament Ewropew.

                  Ir-Renju Unit u l-Irlanda huma marbutin bir-Regolament (KE) Nru 2201/2003 u għalhekk qegħdin jieħdu sehem fl-adozzjoni u l-applikazzjoni ta' din id-Deċiżjoni.

                  B'konformità mal-Artikoli 1 u 2 tal-Protokoll Nru 22, dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

                  •
                        Sussidjarjetà

               L-inizjattiva hija fil-kompetenza esklużiva tal-UE skont l-Artikolu 3(2) tat-TFUE kif ikkonfermat fl-Opinjoni 1/13 tal-Qorti tal-Ġustizzja tal-Unjoni Ewropea. Għalhekk, il-prinċipju tas-sussidjarjetà ma japplikax.

               •Proporzjonalità

                  Din il-proposta hija mfassla fuq il-mudell tad-Deċiżjonijiet tal-Kunsill diġà adottati dwar l-istess suġġett u ma tmurx lil hinn minn dak li huwa meħtieġ biex jintlaħaq l-għan ta' azzjoni koerenti tal-UE fil-qasam tal-ħtif internazzjonali tat-tfal billi tiżgura li l-Istati Membri kollha tal-UE jaċċettaw l-adeżjoni tar-Repubblika tal-Korea mal-Konvenzjoni tal-Aja tal-1980 f'perjodu ta' żmien stabbilit.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

                  Sabiex l-UE tkun tista' tieħu deċiżjoni infurmata dwar jekk taċċettax jew le l-adeżjoni ta' pajjiż terz mal-Konvenzjoni tal-1980, jinħtieġ li ssir il-ħidma ta' tħejjija xierqa.

                  Matul laqgħa tal-esperti tal-20 ta' Jannar 2015, il-Kummissjoni u l-Istati Membri tal-UE ftiehmu fuq sett ta' kriterji biex tiġi vvalutata s-sitwazzjoni tal-pajjiż terz. Il-kwestjonarju jistabbilixxi lista indikattiva ta' parametri ta' referenza sabiex jgħin fil-valutazzjoni tal-pajjiż terz li aderixxa mal-Konvenzjoni. Il-konsultazzjoni li saret mal-Istati Membri u d-diskussjonijiet li saru waqt laqgħa tal-esperti tal-15 ta' Jannar 2016 urew li - f'dan l-istadju - ma hemm l-ebda oġġezzjoni min-naħa tal-Istati Membri għall-aċċettazzjonin tal-adeżjoni tar-Repubblika tal-Korea mal-Konvenzjoni tal-1980.

               •Il-ġbir u l-użu tal-għarfien espert

                  L-informazzjoni rilevanti dwar il-livell ta' implimentazzjoni tal-Konvenzjoni fil-Korea nġabret minn diversi sorsi. L-ewwel nett, l-informazzjoni kienet miġbura mid-Delegazzjoni tal-UE fir-Repubblika tal-Korea, li kkunsidrat, b'mod partikolari l-introduzzjoni tal-leġiżlazzjoni ta' implimentazzjoni, l-eżistenza ta' ġuriżdizzjoni kkonċentrata biex tittratta każijiet ta' ħtif, u l-possibbiltà għal persuni barranin biex ikollhom aċċess għall-għajnuna ġuridika. Ir-riżultati tal-inkjesta kienu sodisfaċenti, u, ukoll jekk hemm xi tħassib dwar il-livell li għadu baxx ta' għarfien tal-Konvenzjoni minn professjonisti ġuridiċi u n-nuqqas ta' miżuri speċifiċi ta' infurzar, dawn mhumiex tali li jimpedixxu l-aċċettazzjoni tal-adeżjoni tar-Repubblika tal-Korea.

                  L-Istati Membri wkoll ġabru informazzjoni dwar is-sitwazzjoni fir-Repubblika tal-Korea u r-riżultat kien diskuss waqt il-laqgħa tal-esperti tal-15 ta' Jannar 2016.

                  Aktar informazzjoni ġiet mill-Uffiċċju Permanenti tal-Konferenza tal-Aja dwar id-Dritt Internazzjonali Privat. Ir-Repubblika tal-Korea kkompletat kemm il-

                     Kwestjonarju Standard

                   għal stati li jkunu għadhom kemm aderew u

                     Profil tal-Pajjiż

                     6
                  . Barra minn hekk, ir-Repubblika tal-Korea ħatret żewġ imħallfin għan-Netwerk Internazzjonali tal-Imħallfin tal-Aja. Fl-aħħar nett, l-imħallfin mir-Repubblika tal-Korea li ġew sekondati għall-Bureau Permanenti fil-passat (sekondar ta' sena kull darba) kienu strumentali lura f'pajjiżhom fir-rigward tal-implimentazzjoni tal-Konvenzjoni tal-1980.

               •Valutazzjoni tal-impatt

                  Il-proposta preżenti ma għandhiex impatti ekonomiċi, soċjali jew ambjentali li jkunu jeħtieġu valutazzjoni tal-impatt fil-kamp ta' applikazzjoni tal-Linji Gwida tar-Regolamentazzjoni Aħjar tal-Kummissjoni Ewropea. B'mod simili għas-seba' Deċiżjonijiet tal-Kunsill diġà adottati fl-2015 dwar l-aċċettazzjoni tal-adeżjoni ta' ċerti stati terzi mal-Konvenzjoni tal-Aja tal-1980, ma hija meħtieġa l-ebda valutazzjoni tal-impatt għal din il-proposta minħabba n-natura ta' dan l-att leġiżlattiv.  Fil-fatt, ma hemm l-ebda għażliet oħrajn għajr Deċiżjoni tal-Kunsill biex tiġi aċċettata l-adeżjoni ta' stat terz mal-Konvenzjoni tal-1980.

                  Madankollu, valutazzjoni speċifika tas-sitwazzjoni fir-Repubblika tal-Korea sabiex jiġi vverifikat jekk hijiex kapaċi timplimenta l-Konvenzjoni tal-1980 b'mod sodisfaċenti twettqet mill-Kummissjoni u mill-Istati Membri flimkien fuq il-linji deskritti hawn fuq.

               5.ELEMENTI OĦRA

               •Pjanijiet ta' implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Peress li l-proposta tikkonċerna biss l-awtorizzazzjoni lill-Istati Membri biex jaċċettaw l-adeżjoni tar-Repubblika tal-Korea mal-Konvenzjoni tal-1980, il-monitoraġġ tal-implimentazzjoni tagħha huwa limitat għar-rispett mill-Istati Membri għall-kliem tad-dikjarazzjoni u l-iskeda taż-żmien biex jiddepożitawha u jikkomunikaw id-depożitu tagħha lill-Kummissjoni kif stabbilit fid-Deċiżjoni tal-Kunsill.

               2016/0173 (NLE)

               Proposta għal

               DEĊIŻJONI TAL-KUNSILL

               li tawtorizza lil ċerti Stati Membri li jaċċettaw, fl-interess tal-Unjoni Ewropea, l-adeżjoni tar-Repubblika tal-Korea mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 81(3), flimkien mal-Artikolu 218 tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-opinjoni tal-Parlament Ewropew
                  7
               ,

               Billi:

               (1)L-Unjoni Ewropea stabbiliet bħala wieħed mill-għanijiet tagħha l-promozzjoni tal-protezzjoni tad-drittijiet tat-tfal, kif iddikjarat fl-Artikolu 3 tat-Trattat dwar l-Unjoni Ewropea. Miżuri għall-protezzjoni tat-tfal kontra t-teħid jew iż-żamma illegali huma parti essenzjali minn dik il-politika.

               (2)L-Unjoni adottat ir-Regolament tal-Kunsill (KE) Nru 2201/2003
                  8
                ("ir-Regolament Brussell IIa"), li għandu l-għan li jħares it-tfal mill-effetti dannużi tat-teħid jew taż-żamma illegali tagħhom u li jistabbilixxi proċeduri biex jiżgura r-ritorn rapidu tagħhom lejn l-Istat tar-residenza abitwali tagħhom, kif ukoll li jiżgura l-ħarsien tad-drittijiet tal-aċċess u d-drittijiet tal-kustodja.

               (3)Ir-Regolament (KE) Nru 2201/2003 jikkumplimenta u jirrinforza l-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri ("il-Konvenzjoni tal-Aja tal-1980") li tistabbilixxi, fil-livell internazzjonali, sistema ta' obbligi u kooperazzjoni fost l-istati kontraenti u bejn l-awtoritajiet ċentrali u għandha l-għan li tiżgura r-ritorn minnufih ta' tfal li jittieħdu jew jinżammu b'mod illegali.

               (4)L-Istati Membri kollha tal-Unjoni huma parti għall-Konvenzjoni tal-Aja tal-1980.

               (5)L-Unjoni tinkoraġġixxi lil stati terzi biex jaċċedu għall-Konvenzjoni tal-Aja tal-1980 u tappoġġa l-implimentazzjoni korretta tal-Konvenzjoni tal-Aja tal-1980 billi tieħu sehem, flimkien mal-Istati Membri, fost oħrajn, fil-kummissjonijiet speċjali organizzati fuq bażi regolari mill-Konferenza tal-Aja dwar id-dritt internazzjonali privat.

               (6)Qafas ġuridiku komuni applikabbli bejn l-Istati Membri tal-Unjoni u stati terzi jista' jiġi kkunsidrat li joffri l-aħjar soluzzjoni għal każijiet sensittivi ta' ħtif internazzjonali ta' minuri.

               (7)Il-Konvenzjoni tal-Aja tal-1980 tistipula li hija tapplika bejn l-istat aderenti u tali stati kontraenti li jkunu ddikjaraw li aċċettaw l-adeżjoni.

               (8)Il-Konvenzjoni tal-Aja tal-1980 ma tippermettix li organizzazzjonijiet reġjonali għall-integrazzjoni ekonomika bħall-Unjoni jsiru parti għaliha. Għalhekk, l-Unjoni la tista' taderixxi mal-Konvenzjoni, u lanqas ma tista' tressaq dikjarazzjoni ta' aċċettazzjoni ta' stat aderenti.

               (9)Skont l-Opinjoni 1/13 tal-Qorti tal-Ġustizzja tal-Unjoni Ewropea d-dikjarazzjonijiet ta' aċċettazzjoni skont il-Konvenzjoni tal-Aja tal-1980 huma parti mill-kompetenza esterna esklużiva tal-Unjoni.

               (10)Ir-Repubblika tal-Korea ddepożitat l-istrument tal-adeżjoni mal-Konvenzjoni tal-Aja tal-1980 fit-13 ta' Diċembru 2012. Dik il-Konvenzjoni daħlet fis-seħħ għar-Repubblika tal-Korea fl-1 ta' Marzu 2013.

               (11)Bosta Stati Membri diġà aċċettaw l-adeżjoni tar-Repubblika tal-Korea mal-Konvenzjoni tal-Aja tal-1980. Valutazzjoni tas-sitwazzjoni fir-Repubblika tal-Korea wasslet għall-konklużjoni li dawk l-Istati Membri li għadhom ma aċċettawx l-adeżjoni tar-Repubblika tal-Korea, jinsabu f'pożizzjoni li jaċċettaw, fl-interess tal-Unjoni, l-adeżjoni tar-Repubblika tal-Korea skont it-termini tal-Konvenzjoni tal-Aja tal-1980.

               (12)L-Istati Membri li għadhom ma aċċettawx l-adeżjoni tar-Repubblika tal-Korea għandhom għalhekk ikunu awtorizzati li jaċċettawha fl-interess tal-Unjoni u li jiddepożitaw id-dikjarazzjonijiet tagħhom ta' aċċettazzjoni tal-adeżjoni tar-Repubblika tal-Korea skont it-termini stipulati f'din id-Deċiżjoni. Ir-Repubblika Ċeka, l-Irlanda u r-Repubblika tal-Litwanja li diġà aċċettaw l-adeżjoni tar-Repubblika tal-Korea mal-Konvenzjoni tal-Aja tal-1980 ma għandhomx jiddepożitaw dikjarazzjonijiet ġodda ta' aċċettazzjoni peress li d-dikjarazzjonijiet eżistenti jibqgħu validi skont id-dritt internazzjonali pubbliku.

               (13)Ir-Renju Unit u l-Irlanda huma marbutin bir-Regolament (KE) Nru 2201/2003 u għalhekk qegħdin jieħdu sehem fl-adozzjoni u l-applikazzjoni ta' din id-Deċiżjoni.

               (14)B'konformità mal-Artikoli 1 u 2 tal-Protokoll Nru 22, dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

               ADOTTAT DIN ID-DEĊIŻJONI:

               Artikolu 1

               1.
                     L-Istati Membri li għadhom ma għamlux dan huma b'dan awtorizzati li jaċċettaw l-adeżjoni tar-Repubblika tal-Korea mal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri ("il-Konvenzjoni tal-Aja tal-1980") fl-interess tal-Unjoni.

               2.
                     L-Istati Membri msemmija fil-paragrafu 1 għandhom, mhux aktar tard minn …,* jiddepożitaw dikjarazzjoni ta' aċċettazzjoni tal-adeżjoni tar-Repubblika tal-Korea mal-Konvenzjoni tal-Aja tal-1980 fl-interess tal-Unjoni fformulata kif ġej:

               "[L-isem sħiħ tal-ISTAT MEMBRU] jiddikjara li jaċċetta l-adeżjoni tar-Repubblika tal-Korea mal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri, f'konformità mad-Deċiżjoni tal-Kunsill (UE) 2016/…**"

               3.
                     Kull Stat Membru għandu jinforma lill-Kunsill u lill-Kummissjoni bid-depożitu tiegħu u jikkomunika lill-Kummissjoni t-test tad-dikjarazzjoni fi żmien xahrejn minn meta jiddepożitaha.

               Artikolu 2

               Dawk l-Istati Membri li ddepożitaw id-dikjarazzjonijiet tagħhom ta' aċċettazzjoni tal-adeżjoni tar-Repubblika tal-Korea mal-Konvenzjoni tal-Aja tal-1980 qabel id-data tal-adozzjoni ta' din id-Deċiżjoni, ma għandhomx jagħmlu dikjarazzjonijiet ġodda.

               Artikolu 3

               Din id-Deċiżjoni tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

               Artikolu 4

               Din id-Deċiżjoni hija indirizzata lill-Istati Membri kollha bl-eċċezzjoni tar-Repubblika Ċeka, l-Irlanda u r-Repubblika tal-Litwanja.

               Magħmul fi Brussell,

                     Għall-Kunsill

                     Il-President

                     (1)
                  ĠU L 338, 23.12.2003, p. 31.

                     (2)
                  COM (2011) 904, 908, 909, 911, 912, 915, 916, 917 adottati fil-21/12/2011

                     (3)
                  ID-DEĊIŻJONI TAL-KUNSILL (UE) 2015/1023 tal-15.6.2015; ID-DEĊIŻJONI TAL-KUNSILL (UE) 2015/1024 tal-15 ta' Ġunju 2015; ID-DEĊIŻJONI TAL-KUNSILL (UE) 2015/2354 tal-10 ta' Diċembru 2015; ID-DEĊIŻJONI TAL-KUNSILL (UE) 2015/2355 tal-10 ta' Diċembru 2015; ID-DEĊIŻJONI TAL-KUNSILL (UE) 2015/2356 tal-10 ta' Diċembru 2015;  ID-DEĊIŻJONI TAL-KUNSILL (UE) 2015/2357 tal-10 ta' Diċembru 2015; ID-DEĊIŻJONI TAL-KUNSILL (UE) 2015/2358 tal-10 ta' Diċembru 2015. Id-deċiżjoni dwar il-Gabon ġiet temporanjament sospiża fl-istennija tal-ħatra mill-Gabon tal-Awtorità Ċentrali li għandha tiġi nominata skont l-Artikolu 6 tal-Konvenzjoni.

                     (4)
                  Id-Direttiva 2008/52/KE tal-Parlament Ewropew u tal-Kunsill tal-21 ta' Mejju 2008 dwar ċerti aspetti ta' medjazzjoni f'materji ċivili u kummerċjali (ĠU L 136 tal-24 ta' Mejju 2008, p. 3).

                     (5)

                     https://www.hcch.net/en/publications-and-studies/details4/?pid=5568&dtid=3

                     (6)
                  It-tnejn li huma disponibbli fuq is-sit web tal-Konferenza tal-Aja dwar id-Dritt Internazzjonali Privat.

                     (7)
                  ĠU C , , p. .

                     (8)
                  Ir-Regolament tal-Kunsill (KE) Nru 2201/2003 tas-27 ta' Novembru 2003 dwar il-ġurisdizzjoni u r-rikonoxximent u l-infurzar ta' sentenzi fi kwistjonijiet matrimonjali u kwistjonijiet ta' responsabbiltà tal-ġenituri, u li jirrevoka r-Regolament (KE) Nru 1347/2000 (ĠU L 338, 23.12.2003, p. 1).


title: Proposta għal deċiżjoni tal-Kunsill li tawtorizza lil Franza biex tapplika livelli differenti ta' tassazzjoni fuq fjuwils tal-magni taħt l-Artikolu 19 tad-Direttiva 2003/96/KE

text:
Avviż Legali Importanti

|

52009PC0609

	[pic] | IL-KUMMISSJONI TAL-KOMUNITAJIET EWROPEJ |Brussel 29.10.2009KUMM(2009)609 finaliProposta għalDEĊIŻJONI TAL-KUNSILLli tawtorizza lil Franza biex tapplika livelli differenti ta' tassazzjoni fuq fjuwils tal-magni taħt l-Artikolu 19 tad-Direttiva 2003/96/KEMEMORANDUM TA’ SPJEGAZZJONI1) IR-RAġUNIJIET U L-GħANIJIET TAL-PROPOSTAIt-tassazzjoni fuq prodotti ta' enerġija u elettriku fil-Komunità hija rregolata mid-Direttiva 2003/96/KE[1] (minn hawn 'il quddiem imsejħa d-“Direttiva dwar it-Tassazzjoni fuq l-Enerġija” jew id-“Direttiva”).Skont l-Artikolu 19(1) tad-Direttiva, flimkien mad-dispożizzjonijiet previsti fl-Artikoli 5, 15 u 17, il-Kunsill, li jaġixxi b'mod unanimu fuq proposta tal-Kummissjoni, jista' jawtorizza lil kwalunkwe Stat Membru biex jintroduċi iktar eżenzjonijiet jew tnaqqis tad-dazji tas-sisa għall-kunsiderazzjonijiet politiki speċifiċi.L-għan ta' din il-proposta hu li jippermetti lil Franza biex tapplika, f'limiti definiti, livelli differenzjati ta' tassazzjoni fuq nafta u petrol bla ċomb, bl-esklużjoni tan-nafta għall-użu kummerċjali Din id-differenza hi maħsuba biex tirrifletti d-deċentralizzazzjoni ta' ċerti setgħat speċifiċi eżerċitati mill-gvern ġenerali u biex tadatta l-iskema tat-taxxa għas-sitwazzjonijiet ekonomiċi differenti tar-reġjuni.2) IT-TALBA U L-KUNTEST ġENERALI TAGħHAId-Deċiżjoni tal-Kunsill 2005/767/KE[2] tawtorizza lil Franza biex tapplika, għal perjodu ta' tliet snin, livelli differenti ta' tassazzjoni fuq nafta u petrol bla ċomb għall-għanijiet ta' riforma amministrattiva li tinvolvi d-deċentralizzazzjoni ta' ċerti setgħat speċifiċi li preċedentement kienu eżerċitati mill-gvern ċentrali. Skont l-Artikolu 2 tagħha, id-Deċiżjoni 2005/767/KE tiskadi fil-31 ta' Diċembru 2009.Bl-ittra tat-12 ta' Awwissu 2009, taħt l-Artikolu 19 tad-Direttiva, l-awtoritajiet Franċiżi infurmaw lill-Kummissjoni li huma bi ħsiebhom iġeddu l-iskema tagħhom biex japplikaw livelli differenti ta' tassazzjoni fuq nafta u petrol bla ċomb wara d-data ta' għeluq tad-deroga msemmija hawn fuq. Huma talbu estensjoni tad-Deċiżjoni 2005/767/KE għall-perjodu ulterjuri ta' sitt snin, li jintemm fil-31 ta' Diċembru 2015.Abbażi ta' dik id-Deċiżjoni, Franza attwalment qed tapplika skema li tippermetti lir-reġjuni amministrattivi Franċiżi biex japplikaw livell differenti ta' tassazzjoni fuq petrol bla ċomb u nafta bl-eċċezzjoni tan-nafta għall-użu kummerċjali. It-taxxa kkonċernata hija t- Taxe Intérieure sur les Produits Pétroliers – Taxxa interna fuq il-Prodotti tal-Pitrolju (TIPP), li hi dazju tas-sisa.Il-Gvern Franċiż introduċa l-miżura ta' hawn fuq, li kienet applikata mill-2007, bħala parti mill-istadju l-ġdid ta' deċentralizzazzjoni ta' setgħat li kienu preċedentement eżerċitati fuq livell nazzjonali. Ir-riforma kostituzzjonali ta' Marzu 2003 tipprovdi l-qafas għat-trasferimenti tas-setgħat tal-Istat u r-responsabbiltajiet lill-awtoritajiet territorjali (komuni, dipartimenti , reġjuni). Bħala kontroparti għar-responsabbiltajiet il-ġodda, parti mid-dħul mit-TIPP kien allokat lir-reġjuni. F'dan il-kuntest, il-miżura kkonċernata, maħsuba biex tadatta l-arranġamenti lis-sitwazzjonijiet ekonomiċi attwali differenti tar-reġjuni, tawtorizza r-reġjuni amministrattivi biex japplikaw tnaqqis fid-dazju tas-sisa applikabbli fuq fjuwils ikkunsmati fit-territorju tagħhom. Din il-varjazzjoni reġjonali tippermetti s-setgħat trasferiti biex ikunu użati b'mod li hu adattat aħjar għall-karatteristiċi, il-ħtiġijiet u l-aspettattivi speċifiċi ta' kull reġjun.Mekkaniżmi tal-miżuraSkont l-iskema li hija s-suġġett ta' din it-talba, il-Kunsilli reġjonali jiddeċiedu l-ammont tat-tnaqqis bil-vot, fil-limiti stabbiliti mil-liġi u f'konformità mad-deroga mogħtija.Bl-istess mod, it-tnaqqis se jkun konformi mal-kriterji li ġejjin:- ma jridx ikun iktar minn EUR 3.54 għal kull ettolitru għall-petrol bla ċomb jew EUR 2.30 għal kull ettolitru għan-nafta matul il-perjodu ta' deroga; l-ammont ta' dazju tas-sisa qabel it-tnaqqis se jkun stabbilit għal EUR 60.69 għal kull ettolitru ta' petrol bla ċomb u EUR 42.28 għal kull ettolitru ta' nafta, iżda dawn il-livelli jistgħu jinbidlu maż-żmien;- il-livell ta' tassazzjoni wara t-tnaqqis qatt ma jista' jkun inqas mil-livell minimu tal-Komunità stabbilit fid-Direttiva 2003/96/KE;- it-tnaqqis ma japplikax għan-nafta għall-użu kummerċjali.Kontroll u miżuri ta' movimentFir-rigward tal-ġbir u l-kontroll tad-dazju tas-sisa fuq in-nafta u l-petrol, l-istess arranġamenti japplikaw bl-istess mod. Id-dettalji ta' dawn l-arranġamenti huma deskritti fil-kapitolu 1.3 tal-proposta orġinali tal-Kummissjoni[3] li fuqha hija bbażata d-Deċiżjoni 2005/767/KE.L-argumenti tal-awtoritajiet Franċiżi dwar l-impatt tal-miżura fuq is-suq internL-awtoritajiet Franċiżi jgħidu li l-miżura mhix se taffettwa t-tħaddim tajjeb tas-suq intern, partikolarment peress li l-ambitu tal-miżura hu limitat għall-fjuwils għall-użu mhux kummerċjali. Barra minn hekk, il-varjazzjonijiet bejn in-netwerks ta' distribuzzjoni fil-prezz tal-imnut tal-fjuwil għall-użu mhux kummerjċali huma ikbar mill-ammont tal-varjazzjonijiet involuti fil-miżura ppjanata. Skont l-awtoritajiet Franċiżi, ma rċevew l-ebda ilmenti dwar effetti ta' tfixkil tal-miżura matul l-applikazzjoni tagħha.Skont l-awtoritajiet Franċiżi, ir-rata ta' tnaqqis ippjanata mhux se tikkostitwixxi għajnuna mill-Istat peress li l-kumpaniji tat-trasport bit-triq se jkunu soġġetti għall-istess rata tad-dazju tas-sisa fuq in-nafta għall-użu kummerċjali irrispetivament mir-reġjun minn fejn xtrawh.Għalhekk, il-miżura proposta mhux se tfixkel il-kompetizzjoni fis-settur tat-trasport u mhux se taffettwa l-kummerċ fil-Komunità.Dispożizzjonijiet eżistenti fil-qasam tal-propostaId-Direttiva tal-Kunsill 2003/96/KE tas-27 ta’ Ottubru 2003 li tirriforma l-istruttura tal-Komunità għat-tassazzjoni fuq prodotti ta' enerġija u elettriku.3) VALUTAZZJONI TAL-MIżURA TAħT L-ARTIKOLU 19 TAD-DIRETTIVA 2003/96/KEKunsiderazzjonijiet speċifiċi ta’ politikaL-ewwel subparagrafu tal-Artikolu 19(1) tad-Direttiva għandu jinqara kif ġej:Flimkien ma dawn id-disposizzjonijiet [i]msemmija fl-Artikoli ta' qabel, b'mod partikolari l-Artikolu 5, 15 u 17, il-Kunsill, li jaġixxi b'mod unanimu fuq xi proposta tal-Kummissjoni, jista' jawtorizza lil kwalunkwe Stat Membru biex jintroduċi iktar eżenzjonijiet u tnaqqis għall-konsiderazzjonijiet politiki speċifiċi.Skont id-Deċiżjoni tal-Kunsill 2005/767/KE, il-miżura nazzjonali kkonċernata tissodisfa dan ir-rekwiżit. Mid-Deċiżjoni joħroġ li d-differenza reġjonali tar-rati, bħala parti minn politika ta' deċentralizzazzjoni usa', hi maħsuba għall-għan ta' politika speċfika taż-żieda tal-effiċjenza amministrattiva. Kien ikkunsidrat li l-possibbiltà ta' differenza reġjonali toffri r-reġjuni inċentiv ulterjuri biex itejbu l-kwalità tal-amministrazzjoni tagħhom b'mod trasparenti. L-istess deċiżjoni teħtieġ li t-tnaqqis ikun marbut mal-kundizzjonijiet soċjoekonomiċi tar-reġjuni fejn kienu applikati.F'dan ir-rigward, l-informazzjoni pprovduta minn Franza kkonfermat li rabta tista' tabilħaqq tkun stabbilita bejn l-applikazzjoni ta' rata reġjonali taħt ir-rata massima nazzjonali u l-kundizzjoniiet soċjoekonomiċi tar-reġjuni kkonċernati. Fl-2007, l-ewwel sena tal-applikazzjoni tad-deroga, 13-il reġjun applikaw rata ta' taxxa mnaqqsa u li kollha kellhom PGD per kapita taħt il-medja nazzjonali. Fis-sentejn ta' wara, in-numru ta' reġjuni li applikaw differenza 'l isfel naqas b'mod sinifikanti għal tlieta fl-2008 u tnejn fl-2009. Ir-reġjuni li żammew ir-rati mnaqqsa kienu fost l-ifqar f'termini ta' PGD[4].B'hekk jista' jkun konkluż li l-possibbiltà li tiġi modulata r-rata nazzjonali 'l isfel tidher li offriet lill-awtoritajiet reġjonali l-possibbiltà li jużaw it-taxxa kkonċernata b'mod adattat għaċ-ċirkustanzi soċjoekonomiċi prevalenti fit-territorju tagħhom. Min-naħa l-oħra wieħed jista' jinnota tendenza ta' konverġenza tar-rati reġjonali lejn ir-rata massima permessa. Jekk maż-żmien din it-tendenza twassal lura għal sitwazzjoni fejn ir-rati fuq il-petrol bla ċomb u n-nafta huma l-istess mat-territorju kollu ta' Franza, din id-deroga tkun nieqsa mis-sustanza peress li s-suġġett tagħha hu esklussivament il-varjazzjoni reġjonali tar-rati u mhux it-trasferiment baġitarju bħala parti mid-dazju tas-sisa mill-istat ċentrali tar-reġjuni. F'dan il-każ, għandu wkoll ikun ivvalutat mill-ġdid jekk il-miżura tikkontribwixix fil-fatt għall-għan ta' politika speċifika deskritt hawn fuq.Konsistenza mal-bqija tal-politiki u għanijiet tal-UnjoniSkont l-Artikolu 19(1)(3) tad-Direttiva, kull talba għandha tkun eżaminata b'kunsiderazzjoni, inter alia, tat-tħaddim tajjeb tas-suq intern, il-ħtieġa li tiżgura kompetizzjoni ġusta u politiki tal-Komunità dwar saħħa, ambjent, enerġija u trasport.Din l-eżaminazzjoni diġà twettqet għall-okkażjoni tat-talba oriġinali minn Franza u li wasslet għall-adozzjoni tad-Deċiżjoni tal-Kunsill 2005/767/KE. Kif iddikjarat f'din id-deċiżjoni, instab li l-mekkaniżmi ġenerali tal-miżura ma ħolqux tfixkil lil kummerċ intra-Komunitarju; fl-istess ħin, kien stabbilit numru ta' kundizzjonijiet sabiex jiżguraw li l-applikazzjoni tad-deroga ma twassalx għal kwalunkwe problema mat-tħaddim tas-suq intern u ma jegħlbux is-suċċess tal-għanijiet ta' politika tal-UE speċjalment fl-oqsma tal-enerġija u l-ambjent.Għaldaqstant, għal tiġdid possibbli tal-iskema kif mitlub minn Franza, il-Kummissjoni għandha tivvaluta jekk, fid-dawl tal-kundizzjonijiet stabbiliti fl-artikolu 1 (2) u (3) tad-deċiżjoni oriġinali, inkisbitx konformità mal-għanijiet u l-politiki stabbiliti fl-Artikolu 19 (1)(3) tad-Direttiva matul l-applikazzjoni tagħha, sabiex l-istess jista' jkun previst, fil-prinċipju, għall-perjodu mill-1 ta' Jannar 2010.F'dan il-kuntest, irid ikun verifikat ukoll jekk il-kuntest tal-politika tal-Kummissjoni għaddiex minn bidla relevanti mill-adozzjoni tad-Deċiżjoni 2005/767/KE jew jirriskja li jgħaddi minn bidla materjali futura fuq il-valutazzjoni.Suq intern u kompetizzjoniIr-riskju ta' tfixkil kompetittiv kien ikkunsidrat baxx fid-Deċiżjoni tal-Kunsill 2005/767/KE minħabba l-limiti stretti ħafna stabbiliti għad-differenza tar-rati tad-dazji bejn ir-reġjuni li għandhom ikunu kkumpensati mid-differenzi kbar fil-prezzijiet bejn in-netwerks ta' distribuzzjoni u minħabba l-esklużjoni tan-nafta għall-użu kummerċjali mill-applikazzjoni tar-rati differenti b'mod reġjonali.Fir-rigward tal-livelli ta' differenza, limitu strett kien stabbilit jiġifieri li t-tnaqqis mhuwiex iktar minn EUR 35.4 għal kull 1000 litru ta' petrol bla ċomb jew EUR 23.0 għal kull 1000 litru ta' nafta. Din il-kundizzjoni ġiet irrispettata minn Franza. Barra minn hekk, id-Deċiżjoni stabbilit li t-tnaqqis mhuwiex ikbar mid-differenza bejn il-livelli ta' tassazzjoni għan-nafta għall-użu mhux kummerċjali u n-nafta għall-użu kummerjċali. Din it-tieni kundizzjoni, li kienet biex tiżgura li d-differenza ma taffettwax is-settur tat-trasport kummerċjali, kienet ukoll irrispettata.l-esperjenza miġbura mal-applikazzjoni tad-deroga ma tidhirx li tqajjem dubji dwar il-valutazzjoni li ntlaħqet fl-2005. Il-Kummissjoni mhijiex konxja ta' kwalunkwe kumment dwar effetti ta' distorsjoni tal-miżura fuq il-kummerċ intra-Komunitarju. It-tieni, il-miżura kienet użata biss sa ċertu punt minħabba t-tendenza tar-reġjuni lejn allinjament 'il fuq tar-rati mar-rata nazzjonali. Dan kien se jillimita iżjed il-potenzjal għal distorsjoni.L-ebda ostaklu għat-tħaddim tajjeb tas-suq intern ma kien irrappurtat b'mod partikolari fir-rigward taċ-ċirkulazzjoni tal-prodotti kkonċernati fil-kapaċità tagħhom bħala prodotti soġġetti għad-dazju tas-sisa.Fir-rigward tal-aspett tal-għajnuna mill-Istat, għandu l-ewwel ikun ripetut li n-nafta għall-użu kummerċjali huwa eskluż mill-miżura. Madankollu, sakemm in-negozji li ma jaqawx taħt id-definizzjoni tal-Artikolu 7 (3) tad-Direttiva dwar it-tassazzjoni fuq l-enerġija jibbenefikaw mir-rati mnaqqsa għall-petrol bla ċomb jew sal-punt li l-kompetizzjoni fuq il-livell ta' produtturi tal-prodotti taż-żejt tiġi affettwata, il-miżura tista' tikkostitwixxi għajnuna mill-Istat skont l-Artikolu 87 (1) tat-Trattat tal-KE. Madankollu, peress li r-rati mnaqqsa huma iktar mill-minimi tal-Komunità, kull għajnuna mill-Istat possibbli se tkun konformi mar-Regolament ta' Eżenzjoni Ġenerali Sħiħa[5] u tkun kompatibbli mal-Artikolu 87(3)(c) tat-Trattat.Politiki tal-Komunità dwar l-enerġija u l-ambjentIt-taxxi fuq il-prodotti tal-enerġija għandhom l-effett li jnaqqsu d-domanda għal dawn il-prodotti u b'hekk inaqqsu wkoll l-emissjonijiet relatati mal-konsum tagħhom. Għalhekk il-Kummissjoni trid tivvaluta jekk it-tnaqqis tar-rati applikati f'ċerti reġjuni ma jwassalx għal żieda fil-konsum tal-fjuwil (u b'hekk l-emissjonijiet relatati) li jkunu kontradittorji mal-għanijiet ikkwotati hawn fuq.Id-Deċiżjoni tal-Kunsill 2005/767/KE nnutat li l-introduzzjoni tal-possibbiltà ta' aġġustament 'l isfel tar-rati kienet akkumpanjata minn żieda tar-rata nazzjonali sottostanti fi Franza. Hi kkonkludiet li huwa improbabbli li l-effett ġenerali tal-iskema l-ġdida se jkun inċentiv imnaqqas għall-effiċjenza tal-fjuwil peress li l-applikazzjoni tad-deroga ma tippermettix lir-reġjuni biex imorru taħt ir-rata fis-seħħ fuq il-livell nazzjonali qabel l-introduzzjoni tal-iskema. Id-Deċiżjoni 2005/767/KE kkonkludiet ukoll li ma tantx hemm riskju li l-varjazzjonijiet reġjonali se jwasslu għal differenzi fil-prezzijiet tal-imnut li jikkaġunaw tibdiliet fit-traffiku peress li l-livell ta' differenza kien baxx u li dawn kienu sostitwiti minn differenzi fil-prezzijiet tal-imnut fost in-netwerks ta' distribuzzjoni. Kien għalhekk mistenni li l-miżura, fil-prinċipju, mhux se tkun kontradittorja mal-politika tal-Komunità dwar l-enerġija u l-ambjent.Iċ-ċifri pprovduti mill-awtoritajiet Franċiżi dwar l-iżvilupp tal-konsum tal-fjuwil f'dawk ir-reġjuni li fil-fatt applikaw rata mnaqqsa jidhru li jikkonfermaw il-konklużjonijiet li nstabu fl-2005. Fil-fatt, valutazzjoni tal-iżvilupp tal-konsum tal-fjuwil tat-tliet reġjuni li żammu t-tnaqqis tat-taxxa għal iktar minn sena turi li l-konsum tal-petrol naqqas iktar mill-medja nazzjonali għas-snin 2006 – 2008 filwaqt li l-konsum tan-nafta kien ogħla mix-xejriet normali. B'mod ġenerali, l-ebda tendenza ċara ma tidher li se tqiegħed it-tliet reġjuni kontra l-bqija ta' Franza. Probabbilment kien hemm fatturi oħra għajr it-tnaqqis fid-dazju tas-sisa li kellhom rwol.Min-naħa l-oħra, l-elastiċità tal-prezzijiet għall-fjuwils tat-trasport hija normalment ogħla għall-perjodu medju sa dak fit-tul filwaqt li t-tabelli ta' hawn taħt ikopru biss perjodu qasir ħafna. Għalhekk ma jistax jiġi eskluż li l-effetti mill-applikazzjoni iktar fit-tul tat-tnaqqis tat-taxxa reġjonali jkunu iktar viżibbli. Madankollu, sa issa xejn ma jissuġerixxi li l-effetti f'perjodu qasir se jmorru lil hinn minn dak li hu ssuġġerit mill-marġini dojoq disponibbli għad-differenza reġjonali.SP 95 (f'm3) |2006 | 2007 | 2008 | %07-06 | %08-07 |Poitou-Charentes | 315 278 | 320 837 | 308 729 | 1,76% | -3,77% |Franche Compte | 179 450 | 171 456 | 163 904 | -4,45% | -4,40% |Corse | 97 333 | 97 082 | 93 045 | -0,26% | -4,16% |France | 10 038 226 | 9 923 607 | 9 626 807 | -1,14% | -2,99% |nafta 95 (f'm3) |2006 | 2007 | 2008 | %07-06 | %08-07 |Poitou-Charentes | 1 432 726 | 1 514 184 | 1 509 861 | 5,69% | -0,29% |Franche Compte | 806 862 | 831 643 | 849 432 | 3,07% | 2,14% |Corse | 168 215 | 176 480 | 183 557 | 4,91% | 4,01% |France | 37 740 477 | 39 003 877 | 38 909 562 | 3,35% | -0,24% |Sors: CPDPŻviluppi fil-kuntest tal-politika tal-KomunitàQasam li fih il-politika tal-Komunità żviluppat b'mod konsiderevoli minn mindu ngħatat id-deroga inizjali u li fuqu l-iskema ta' reġjonalizzazzjoni kkonċernata jista' jkollha impatt huwa l-politika dwar l-enerġija u l-klima tal-UE. F'April 2009, kien adottat pakkett ta' miżuri b'miri awtonomi ta' tnaqqis ta' emissjoniiet tal-gasijiet b'effett ta' serra ta' 20% sal-2020. Is-settur tat-trasport huwa kopert mid-deċiżjoni dwar il-Qsim tal-Isforzi[6], li tistabilixxi miri għat-tnaqqis tal-emissjonijiet li jorbtu għall-Istati Membri kollha għall-perjodu 2013-2020.Maż-żmien dan jista' wkoll jinkludi l-ħtieġa li jiġi rivedut il-qafas tal-Komunità dwar it-tassazzjoni fuq l-enerġija sabiex isir iktar konformi mal-għanijiet tal-politiki dwar l-enerġija u l-ambjent. F'dan l-istadju mhuwiex ċar kif żviluppi addizjonali bħal dawn se jikkorrispondu mal-operazzjoni kontinwa tad-deroga kkonċernata. F'dan il-kuntest, it-tiġdid tad-deroga għall-perjodu ta' sitt snin, l-itwal perjodu permess taħt l-Artikolu 19 (2), kif mitlub minn Franza se jġarrab ir-riskju li jidħol f'kunflitt mal-iżviluppi futuri tal-politika tal-Komunità.Għar-raġunijiet imsemmija hawn fuq il-Kummissjoni tista' tipproponi biex iġġedded l-awtorizzazzjoni għal Franza biex tapplika livelli differenti għal fjuwils tal-magni għall-perjodu ta' tliet snin iktar. Dan se jippermetti lil Franza biex tapplika l-iskema għal total ta' sitt snin, kif propost oriġinarjament mill-Kummissjoni.4) KONSULTAZZJONI MAL-PARTIJIET INTERESSATI U L-ISTIMA TAL-IMPATTKonsultazzjoni mal-partijiet interessatiDin il-proposta hija bbażata fuq talba magħmula minn Franza u tikkonċerna biss dan l-Istat Membru.Ġbir u użu ta' għarfien espertMa kienx hemm bżonn l-ebda għarfien espert estern.Valutazzjoni tal-impattDin il-proposta tikkonċerna l-awtorizzazzjoni lil Stat Membru individwali wara li jagħmel talba.5) ELEMENTI LEGALI TAL-PROPOSTAL-għan ta' din il-proposta hu li jippermetti lil Franza biex tidderoga mid-dispożizzjonijiet tad-Direttiva tal-Kunsill 2003/96/KE u biex tapplika, f'limiti definiti, livelli differenti ta' tassazzjoni fuq nafta u petrol bla ċomb, bl-esklużjoni tan-nafta għall-użu kummerċjali.Bażi legaliL-Artikolu 19 tad-Direttiva tal-Kunsill 2003/96/KE.Prinċipju tas-sussidjarjetàIl-qasam tat-tassazzjoni indiretta kopert mill-Artikolu 93 KE mhuwiex fih innifsu fil-kompetenza esklussiva tal-Komunità fi ħdan it-tifsira tal-Artikolu 5 KE.Madankollu, l-eżerċizzju tal-Istati Membri tal-kompetenzi konkorrenti tagħhom f’dan il-qasam huwa regolat u limitat ħafna mil-liġi Komunitarja eżistenti. Skont l-Artikolu 19 tad-Direttiva 2003/96/KE, il-Kunsill biss jista' jawtorizza lill-Istat Membru biex jintroduċi iktar eżenzjonijiet jew tnaqqis fi ħdan it-tifsira ta’ dik id-dispożizzjoni. l-Istati Membri ma jistgħux jieħdu post il-Kunsill.Għalhekk, il-proposta tikkonforma mal-prinċipju tas-sussidjarjetà.Prinċipju tal-proporzjonalitàIl-proposta tikkonforma mal-prinċipju tal-proporzjonalità. It-tnaqqis tat-taxxa mhuwiex iktar minn dak li hu meħtieġ biex jinkiseb l-għan ikkonċernat.Għażla tal-istrumentiStrument(i) propost(i): Deċiżjoni tal-Kunsill.L-Artikolu 19 tad-Direttiva 2003/96 għandu dispożizzjoni għal din it-tip ta’ miżura biss.6) IMPLIKAZZJONIJIET GħALL-BAġITIl-miżura ma timponi l-ebda piż finanzjarju u amministrattiv fuq il-Komunità. Għalhekk, il-proposta m'għandha l-ebda impatt fuq il-baġit Komunitarju.Proposta għalDEĊIŻJONI TAL-KUNSILLli tawtorizza lil Franza biex tapplika livelli differenti ta' tassazzjoni fuq fjuwils tal-magni taħt l-Artikolu 19 tad-Direttiva 2003/96/KEIL-KUNSILL TAL-UNJONI EWROPEA,Wara li kkunsidra l-proposta mill-Kummissjoni[7],Wara li kkunsidra d-Direttiva tal-Kunsill 2003/96/KE tas-27 ta' Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku[8], u b’mod partikolari l-Artikolu 19 tagħha,Billi:1.  Id-Deċiżjoni tal-Kunsill 2005/767/KE tawtorizza lil Franza biex tapplika, għall-perjodu ta' tliet snin, livelli differenti ta' tassazzjoni fuq nafta u petrol bla ċomb. Dik l-awtorizzazzjoni kienet mitluba, f'dak iż-żmien, fil-kuntest ta' riforma amministrattiva li tinvolvi d-deċentralizzazzjoni ta' ċerti setgħat speċifiċi li kienu preċedentement eżerċitati mill-gvern ċentrali. Id-Deċiżjoni 2005/767/KE tiskadi fil-31 ta’ Diċembru 2009.2.  Bl-ittra tat-12 ta' Awwissu 2009 Franza talbet awtorizzazzjoni biex tkompli tapplika rati ta' differenza ta' tassazzjoni taħt l-istess kundizzjonijiet għall-perjodu ulterjuri ta' sitt snin wara dik id-data ta' għeluq.3.  Id-Deċiżjoni tal-Kunsill 2005/767/KE kienet adottata fuq il-bażi li l-miżura mitluba minn Franza laħqet ir-rekwiżti stipulati fl-Artikolu 19 tad-Direttiva. B'mod partikolari, kien ikkunsidrat li l-miżura mhux se tfixkel it-tħaddim tajjeb tas-suq intern. Kien ikkunsidrat ukoll li kienet f'konformità mal-politiki relevanti tal-Komunità.4.  Il-miżura nazzjonali hija parti minn politika maħsuba biex iżżid l-effiċjenza amministrattiva billi ttejjeb il-kwalità u tnaqqas l-ispiża tas-servizzi pubbliċi, kif ukoll hija parti minn politika ta' sussidjarità. Din toffri r-reġjuni inċentiv addizzjonali biex itejbu l-kwalità tal-amministrazzjoni tagħhom b'mod trasparenti. F'dan ir-rigward, id-Deċiżjoni tal-Kunsill 2005/767/KE teħtieġ li t-tnaqqis ikun marbut mal-kundizzjonijiet soċjoekonomiċi tar-reġjuni fejn huma applikati. Sa issa, il-possibbiltà għal tnaqqis kien użat biss minn reġjuni li għandhom PGD inqas mill-medja. B'mod ġenerali, il-miżura nazzjonali hi bbażata fuq kunsiderazzjonijiet ta' politika speċifiċi.5.  Il-limiti stretti stabbiliti għad-differenza tar-rati fuq bażi reġjonali kif ukoll l-esklużjoni tan-nafta użat għall-skopijiet kummerċjali mill-miżura jimplikaw li r-riskju ta' distorsjonijiet kompetittivi fis-suq intern huwa baxx ħafna. Barra minn hekk, l-applikazzjoni tal-miżura sa issa wriet tendenza qawwija ta' reġjuni li jimponu r-rata massima permessa u li din kompliet tnaqqas kull distorsjoni kompetittiv potenzjali.6.  L-ebda ostaklu għat-tħaddim tajjeb tas-suq intern ma kien irrappurtat fir-rigward b'mod partikolari ċ-ċirkulazzjoni tal-prodotti kkonċernati fil-kapaċità tagħhom bħala prodotti soġġetti għad-dazju tas-sisa.7.  F'dak iż-żmien il-miżura nazzjonali kienet preċeduta minn żieda fit-taxxa ugwali għall-marġini għal tnaqqis reġjonali. F'dan il-kuntest u fid-dawl tal-kundizzjonijiet tal-awtorizzazzjoni kif ukoll tal-esperjenza miġbura, f'dan l-istadju ma tidhirx li hija f'kunflitt mal-politika tal-Komunità dwar l-enerġija u l-klima.8.  Mill-Artikolu 19(2) tad-Direttiva 2003/96/KE joħroġ li kull awtorizzazzjoni mogħtija taħt dan l-Artikolu trid tkun limitata b'mod strett biż-żmien. Minħabba l-iżviluppi possibbli futuri tal-qafas tal-Komunità dwar l-enerġija u t-tassazzjoni, l-awtorizzazzjoni preżenti teħtieġ li tiġi limitata għall-perjodu ta' tliet snin.ADDOTTA DIN ID-DEĊIŻJONI:Artikolu 11. Franza hija hawnhekk awtorizzata biex tapplika rati mnaqqsa ta' tassazzjoni fuq petrol bla ċomb u nafta użat bħala fjuwil. In-nafta għall-użu kummerċjali fi ħdan it-tifsira tal-Artikoli 7(2) tad-Direttiva 2003/96/KE mhux se jkun eliġibbli għal kull tnaqqis bħal dan.2. Ir-reġjuni amministrattivi jistgħu jkunu permessi li japplikaw tnaqqis differenzjati sakemm dawn il-kundizzjonijiet li ġejjin huma sodisfatti:-  (a) It-tnaqqis mhuwiex iktar minn EUR 35.4 għal kull 1000 litru ta' petrol bla ċomb jew EUR 23.0 għal kull 1000 litru ta' nafta;-  (b) it-tnaqqis mhuwiex iktar mid-differenza bejn il-livelli ta' tassazzjoni għan-nafta għall-użu mhux kummerċjali u nafta għall-użu kummerjċali.-  (c) it-tnaqqis huwa marbut mal-għanijiet tal-kundizzjonijiet soċjoekonomiċi tar-reġjuni fejn huma applikati.-  (d) L-applikazzjoni tat-tnaqqis reġjonali ma jkolliex l-effett li tagħti reġjun vantaġġ kompetittiv fil-kummerċ intra-Komunitarju.3. Ir-rati mnaqqsa jridu jkunu konformi mar-rekwiżiti tad-Direttiva tal-Kunsill 2003/96/KE, u b’mod partikolari mar-rati minimi tabbiliti fl-Artikolu 7.Artikolu 2Din id-Deċiżjoni għandha tapplika mill-1 ta’ Jannar 2010 u tiskadi fil-31 ta’ Diċembru 2012..Artikolu 3Din id-Deċiżjoni hija indirizzata lir-Repubblika Franċiża.Magħmul fi Brussell,Għall-KunsillLaszlo KOVACS Membru tal-Kummissjoni [1] Id-Direttiva tal-Kunsill 2003/96/KE tas-27 ta' Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku (ĠU L 283 tal-31.10.2003 p. 51; Id-Direttiva kif emendata l-aħħar bid-Direttivi 2004/74/KE u 2004/75/KE (ĠU L 157 tat-30 ta' April 2004, p. 87 u p.100).[2] ĠU L 290, 4.11.2005, p. 25.[3] Proposta għal Deċiżjoni tal-Kunsill li tawtorizza lil Franza biex tapplika livelli differenti ta' tassazzjoni fuq fjuwils tal-magni taħt l-Artikolu 19 tad-Direttiva 2003/96/KE COM (2004) 597 finali.[4] Fl-2007 dawn ir-reġjuni applikaw tnaqqis: Alsace, Aquitaine, Auvergne, Bourgogne, Bretagne, Champagne-Ardennes, Corse, Franche-Comté, Languedoc-Rousillon, Limousin, Midi-Pyrénées, Basse-Normandie, Pays de la Loire, Poitou-Charentes, Provence-Alpes-Côte d'Azur, Rhône-Alpes; Fl-2009, kienu Corse, Franche-Comté and Poitou-Charentes; Fl-2009, kienu Corse u Poitou-Charentes;[5] Ir-Regolament tal-Kummissjoni (KE) Nru 800/2008 tas-6 ta’ Awwissu 2008 li jiddikjara ċerti kategoriji ta’ għajnuna bħala kompatibbli mas-suq komuni skont l-Artikoli 87 u 88 tat-Trattat (Regolament għal Eżenzjoni Ġenerali Sħiħa) ĠU L 214, 9.8.2008, p. 3.[6] Deċiżjoni Nru 406/2009/KE tal-Parlament Ewropew u tal-Kunsill tat-23 ta’ April 2009 dwar l-isforz tal-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020 Il-mira hu 14% fil-każ ta' Franza.[7] ĠU C , , p. .[8] ĠU L 283, 31.10.2003, p. 51.


|

52010PC0246

 Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim bejn l-Unjoni Ewropea u r-Repubblika tal-Indoneżja dwar ċerti aspetti tas-servizzi tal-ajru  /* KUMM/2010/0246 finali - NLE 2010/0131 */

	[pic] | IL-KUMMISSJONI EWROPEA |Brussel 26.5.2010KUMM(2010)246 finali2010/0131 (NLE)Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn l-Unjoni Ewropea u r-Repubblika tal-Indoneżja dwar ċerti aspetti tas-servizzi tal-ajruMEMORANDUM TA’ SPJEGAZZJONI1. Kuntest tal-proposta |110 | Raġunijiet u għanijiet tal-proposta B’segwitu għas-sentenzi tal-Qorti tal-Ġustizzja fl-hekk imsejħa kawżi “Open Skies”, fil-5 ta’ Ġunju 2003, il-Kunsill ta mandat lill-Kummissjoni biex tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehimiet eżistenti bi ftehim fuq livell tal-Unjoni[1] (il-“mandat orizzontali”). L-għanijiet ta’ ftehimiet ta’ dan it-tip huma li jagħtu aċċess mhux diskriminatorju lit-trasportaturi bl-ajru kollha tal-Unjoni Ewropea għar-rotot tal-ajru bejn l-Unjoni Ewropea u pajjiżi terzi, u sabiex il-ftehimiet bilaterali bejn l-Istati Membri tal-Unjoni Ewropea u pajjiżi terzi dwar is-servizzi tal-ajru jinġiebu f'konformità mal-liġi Unjoni Ewropea. |120 | Kuntest ġenerali Ir-relazzjonijiet fil-qasam tal-avjazzjoni internazzjonali bejn l-Istati Membri tal-Unjoni Ewropea u pajjiżi terzi tradizzjonalment kienu rregolati permezz ta' ftehimiet bilaterali bejn l-Istati Membri tal-Unjoni Ewropea u pajjiżi terzi dwar is-servizzi tal-ajru, permezz tal-Annessi għat-tali ftehimiet u permezz ta' arranġamenti oħrajn bilaterali jew multilaterali b’rabta ma' dan. Il-klawżoli tradizzjonali ta’ deżinjazzjoni fil-ftehimiet bilaterali tal-Istati Membri dwar is-servizzi tal-ajru jiksru l-liġi tal-Unjoni Ewropea. Jagħtu lok lill-pajjiż terz li jirrifjuta, jirtira jew jissospendi l-permessi jew l-awtorizzazzjonijiet ta' trasportatur tal-ajru li kien iddeżinjat minn Stat Membru tal-Unjoni Ewropea iżda li mhux proprjetà sostanzjali ta’ dak l-Istat Membru jew taċ-ċittadini tiegħu u kkontrollat effettivament minnhom. Instab li dan jikkostitwixxi diskriminazzjoni kontra t-trasportaturi bl-ajru tal-Unjoni Ewropea li, filwaqt li jkunu stabbiliti fit-territorju ta' Stat Membru, ikunu proprjetà ta' ċittadini ta' Stat Membru ieħor u kkontrollati minnhom. Dan imur kontra l-Artikolu 49 tat-Trattat dwar il-Funzjonament tal-Unjoni Ewropea li jiggarantixxi liċ-ċittadini, ta' Stati Membri tal-Unjoni Ewropea, li jkunu eżerċitaw il-libertà tagħhom tal-istabbiliment, l-istess trattament fl-Istat Membru ospitanti bħal dak mogħti liċ-ċittadini ta’ dak l-Istat Membru. Hemm kwistjonijiet oħra, bħat-tassazzjoni jew it-tariffi fuq il-fjuwil tal-avjazzjoni introdotti minn trasportaturi tal-ajru minn pajjiżi terzi fuq rotot fl-UE, fejn għandha tiġi żgurata l-konformità mal-liġi tal-Unjoni Ewropea billi jiġu emendati jew ikkomplementati d-dispożizzjonijiet eżistenti fil-ftehimiet bilaterali bejn l-Istati Membri tal-Unjoni Ewropea u l-pajjiżi terzi dwar is-servizzi tal-ajru. |130 | Dispożizzjonijiet eżistenti fil-qasam tal-proposta Id-dispożizzjonijiet tal-Ftehim jieħdu post jew jikkomplementaw id-dispożizzjonijiet eżistenti fi 18-il ftehim bilaterali bejn l-Istati Membri u r-Repubblika tal-Indoneżja dwar is-servizzi tal-ajru. |140 | Konsistenza mal-politiki u l-għanijiet l-oħra tal-Unjoni Il-Ftehim se jgħin biex tintlaħaq mira fundamentali tal-politika tal-Unjoni Ewropea dwar l-avjazzjoni esterna billi jġib il-ftehimiet bilaterali eżistenti dwar is-servizzi tal-ajru konformi mal-liġi tal-Unjoni Ewropea. |2. Konsultazzjoni mal-partijiet interessati u valutazzjoni tal-impatt |Konsultazzjoni mal-partijiet interessati |211 | Metodi ta’ konsultazzjoni, setturi ewlenin indirizzati u profil ġenerali ta' dawk li ħadu sehem fil-konsultazzjoni Matul in-negozjati, ġew ikkonsultati sew l-Istati Membri tal-Unjoni Ewropea kif ukoll l-industrija. |212 | Sommarju tat-tweġibiet u ta’ kif tqiesu Il-kummenti li saru mill-Istati Membri tal-Unjoni Ewropea u l-industrija ġew ikkunsidrati. |3. Elementi legali tal-proposta |305 | Sommarju tal-azzjoni proposta Skont il-mekkaniżmi u d-direttivi fl-Anness għall-“mandat orizzontali”, il-Kummissjoni nnegozjat ftehim mar-Repubblika tal-Indoneżja li jissostitwixxi ċerti dispożizzjonijiet fil-ftehimiet bilaterali eżistenti bejn l-Istati Membri tal-Unjoni Ewropea u r-Repubblika tal-Indoneżja dwar is-servizzi tal-ajru. L-Artikolu 2 tal-Ftehim jieħu post il-klawżoli tradizzjonali tad-deżinjazzjoni bi klawżola ta' deżinjazzjoni Komunitarja, li tippermetti lit-trasportaturi bl-ajru kollha tal-Unjoni Ewropea li jibbenefikaw mid-dritt tal-istabbiliment. L-Artikolu 4 jikkonċerna t-tassazzjoni tal-fjuwil tal-avjazzjoni, kwistjoni li ġiet armonizzata permezz tad-Direttiva tal-Kunsill 2003/96/KE li tirristruttura l-qafas tal-Komunità dwar tassazzjoni fuq prodotti tal-enerġija u tal-elettriku, partikolarment l-Artikolu 14(2) tagħha. L-Artikolu 5 jsolvi konflitti potenzjali mar-regoli tal-Unjoni Ewropea dwar il-kompetizzjoni. |310 | Bażi legali L-Artikoli 100(2), 218(5) u 218(6)(a) tat-Trattat TFUE. |329 | Prinċipju tas-sussidjarjetà Il-proposta hija msejsa kollha kemm hi fuq il-“mandat orizzontali" mogħti mill-Kunsill b'kunsiderazzjoni tal-kwistjonijiet koperti mil-liġi tal-Unjoni Ewropea u l-ftehimiet bilaterali dwar is-servizzi tal-ajru. |Prinċipju tal-proporzjonalità Il-Ftehim se jemenda jew jikkumplementa d-dispożizzjonijiet fil-ftehimiet bilaterali dwar is-servizzi tal-ajru sal-punt neċessarju biss ħalli tiġi żgurata l-konformità mal-liġi tal-Unjoni Ewropea. |L-għażla tal-istrumenti |342 | Il-Ftehim bejn l-Unjoni Ewropea u r-Repubblika tal-Indoneżja huwa l-aktar strument effiċjenti biex il-ftehimiet bilaterali eżistenti kollha bejn l-Istati Membri tal-Unjoni Ewropea u r-Repubblika tal-Indoneżja dwar is-servizzi tal-ajru jinġiebu konformi mal-liġi tal-Unjoni Ewropea. |4. Implikazzjoni baġitarja |409 | Din il-proposta ma għandha l-ebda implikazzjoni għall-baġit tal-Unjoni Ewropea. |5. Tagħrif supplimentari |510 | Simplifikazzjoni |511 | Il-proposta tipprovdi għas-simplifikazzjoni tal-leġiżlazzjoni. |512 | Id-dispożizzjonijiet rilevanti tal-ftehimiet bilaterali bejn l-Istati Membri tal-Unjoni Ewropea u r-Repubblika tal-Indoneżja dwar is-servizzi tal-ajru se jinbidlu ma' jew jiġu kkomplementati b'dispożizzjonijiet fi ftehim wieħed tal-Unjoni Ewropea. |570 | Spjegazzjoni dettaljata tal-proposta Skont il-proċedura standard għall-iffirmar u l-konklużjoni ta’ ftehimiet internazzjonali, il-Kunsill huwa mitlub japprova d-deċiżjonijiet dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tal-Indoneżja dwar ċerti aspetti tas-servizzi tal-ajru u jagħżel il-persuni awtorizzati biex jiffirmaw il-Ftehim f'isem l-Unjoni Ewropea. |2010/0131 (NLE)Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn l-Unjoni Ewropea u r-Repubblika tal-Indoneżja dwar ċerti aspetti tas-servizzi tal-ajruIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 100(2), flimkien mal-Artikolu 218(5) tiegħu,Wara li kkunsidra l-proposta tal-Kummissjoni Ewropea[2],Billi:1.  Permezz tad-Deċiżjoni tiegħu tal-5 ta’ Ġunju 2003, il-Kunsill awtorizza lill-Kummissjoni tiftaħ negozjati ma' pajjiżi terzi dwar is-sostituzzjoni ta’ ċerti dispożizzjonijiet fil-ftehimiet bilaterali eżistenti bi ftehim fuq livell tal-Unjoni,2.  Il-Kummissjoni nnegozjat, f'isem l-Unjoni Ewropea, Ftehim mar-Repubblika tal-Indoneżja dwar ċerti aspetti tas-servizzi tal-ajru (minn hawn 'il quddiem "il-Ftehim") skont il-mekkaniżmi u d-direttivi fl-Anness għad-Deċiżjoni tal-Kunsill tal-5 ta' Ġunju 2003,3.  Suġġett għall-konklużjoni tiegħu f'data aktar 'il quddiem, il-Ftehim innegozjat mill-Kummissjoni għandu jiġi ffirmat u applikat provviżorjament.ADOTTA DIN ID-DEĊIŻJONI:Artikolu 1L-iffirmar tal-Ftehim bejn l-Unjoni Ewropea u r-Repubblika tal-Indoneżja dwar ċerti aspetti tas-servizzi tal-ajru huwa b'dan approvat f'isem l-Unjoni, soġġett għall-konklużjoni tal-Ftehim.It-test tal-Ftehim huwa anness ma’ din id-Deċiżjoni.Artikolu 2Il-President tal-Kunsill huwa b’dan awtorizzat sabiex jaħtar il-persuna/i bis-setgħa li jiffirma(w) il-Ftehim f'isem l-Unjoni, soġġett għall-konklużjoni tiegħu.Artikolu 3Sakemm jidħol fis-seħħ, il-Ftehim għandu jiġi applikat provviżorjament mill-ewwel jum tal-ewwel xahar wara d-data li fiha l-partijiet ikunu nnotifikaw lil xulxin li l-proċeduri kollha meħtieġa għal dan il-għan ikunu tlestew[3].Artikolu 4Il-President tal-Kunsill huwa b’dan awtorizzat jagħmel in-notifika prevista fl-Artikolu 8(2) tal-Ftehim.Artikolu 5Din id-Deċiżjoni għandha tidħol fis-seħħ fid-data tal-adozzjoni tagħha.Artikolu 6Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-President [1] Id-Deċiżjoni tal-Kunsill 11323/03 tal-5 ta' Ġunju 2003 (dokument ristrett)[2] ĠU C , , p. .[3] Id-data tad-dħul fis-seħħ provviżorju tal-Ftehim se tkun ippubblikata f' Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


Avviż Legali Importanti

|

52009PC0619

Proposta għal deċiżjoni tal-Kunsill dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2010 u l-2011  /* KUMM/2009/0619 finali */

	[pic] | IL-KUMMISSJONI TAL-KOMUNITAJIET EWROPEJ |Brussel 4.11.2009KUMM(2009)619 finaliProposta għalDEĊIŻJONI TAL-KUNSILLdwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2010 u l-2011MEMORANDUM TA’ SPJEGAZZJONIIl-Ftehim Intern u r-Regolament Finanzjarju tal-10 FEŻ jipprovdi għal proċedura ġdida kif isiru s-sejħiet għal kontribuzzjonijiet li għandhom jitħallsu mill-Istati Membri biex jiġi ffinanzjat il-FEŻ. Skont l-Artikolu 157 tar-Regolament Finanzjarju, din il-proċedura ġdida għandha tapplika għall-ewwel darba għall-kontribuzzjonijiet tal-2009.Skont l-Artikolu 57(2) tar-Regolament Finanzjarju, din il-proposta tkopri:-  il-limitu tal-ammont annwali tal-kontribuzzjoni għas-sena 2011.-  l-ammont annwali tal-kontribuzzjoni għas-sena 2010; u-  l-ammont tal-ewwel rata tal-kontribuzzjoni għas-sena 2010.Skont l-Artikolu 57(7) tar-Regolament Finanzjarju, l-ammont ġestit mill-Kummissjoni u l-ammont ġestit mill-BEI huma speċifikati separatament.Skont l-Artikolu 145 tar-Regolament Finanzjarju, il-BEI bagħat lill-Kummissjoni l-estimi aġġornati tiegħu ta' impenji u pagamenti taħt l-istrumenti li jiġġestixxi.Skont l-Artikolu 57(2) tar-Regolament Finanzjarju, il-Kunsill irid jiddeċiedi fuq din il-proposta sal-15 ta' Novembru 2009 u l-Istati Membri jridu jħallsu l-ewwel rata sa mhux aktar tard mill-21 ta' Jannar 2010.L-Artikolu 58(2) tar-Regolament Finanzjarju jipprovdi li s-sejħiet għall-kontribuzzjonijiet l-ewwel jużaw l-ammonti preskritti għal FEŻ preċedenti, wieħed wara l-ieħor. Is-sejħiet għall-kontribuzzjonijiet f'din il-proposta għalhekk jirrigwardaw ammonti taħt id-9 FEŻ.Wieħed għandu jinnota li l-Artikolu 60(1) tar-Regolament Finanzjarju jipprovdi li Stat Membru li ma jħallasx kontribuzzjoni dovuta sal-iskadenza stabbilita jkollu jħallas l-imgħax fuq l-ammont mhux imħallas; l-arranġamenti għall-ħlas tal-imgħax huma speċifikati fl-istess Artikolu.Proposta għalDEĊIŻJONI TAL-KUNSILLdwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2010 u l-2011IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar il-Finanzjament u l-Amministrazzjoni tal-Għajnuna mogħtija mill-Komunità taħt il-Protokoll Finanzjarju għall-Ftehim ta’ Sħubija bejn l-Istati Afrikani, tal-Karibew u tal-Paċifiku u l-Komunità Ewropea u l-Istati Membri tagħha, li ġie ffirmat f’Cotonou (il-Benin) fit-23 ta’ Ġunju 2000, u l-allokazzjoni tal-għajnuna finanzjarja għall-pajjiżi u t-territorji extra-Ewropej, li għalihom japplikaw id-dispożizzjonijiet tar-Raba’ Parti tat-Trattat tal-KE[1], u b'mod partikolari l-Artikolu 10(1) tiegħu,Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar il-finanzjament tal-għajnuna Komunitarja skont il-qafas finanzjarju multiannwali għall-perjodu bejn l-2008 u l-2013 skont il-Ftehim AKP-KE u dwar l-allokazzjoni tal-għajnuna finanzjarja għall-Pajjiżi u għat-Territorji extra-Ewropej li għalihom japplikaw id-dispożizzjonijiet tar-Raba’ Parti tat-Trattat tal-KE[2], u b’mod partikolari l-Artikolu 7 tiegħu,Wara li kkunsidra r-Regolament Finanzjarju tat-18 ta' Frar 2008, applikabbli għall-10 Fond Ewropew għall-Iżvilupp (minn hawn 'l quddiem imsejjaħ "l-10 Regolament Finanzjarju tal-FEŻ")[3], u b'mod partikolari l-Artikoli 57, 58(2) u 157 tiegħu,Wara li kkunsidra l-proposta mill-Kummissjoni[4],Billi:1) L-Artikolu 157 tar-Regolament Finanzjarju tal-10 FEŻ jistipula li l-proċedura stabbilita fl-Artikoli 57 sa 61 għandha tapplika għall-ewwel darba għas-sena finanzjarja 2009. Skont din il-proċedura, il-Kummissjoni qiegħda tippreżenta proposta għall-15 ta' Ottubru 2009 li tirrigwarda (a) il-limitu tal-ammont annwali tal-kontribuzzjonijiet għas-sena 2011; (b) l-ammont annwali tal-kontribuzzjoni għas-sena 2010; u (c) l-ammont tal-ewwel rata tal-kontribuzzjoni għas-sena 2010. Il-Kunsill għandu jiddeċiedi dwar din il-proposta sal-15 ta' Novembru 2009 u l-Istati Membri għandhom iħallsu l-ewwel rata tal-kontribuzzjoni għas-sena 2010 sa mhux aktar tard mill-21 ta' Jannar 2010.(2) Madanakollu, l-Artikolu 58(2) tar-Regolament Finanzjarju tal-10 FEŻ jipprovdi li sejħiet għal kontribuzzjonijiet l-ewwel jużaw l-ammonti mniżżla għal FEŻ preċedenti. B'hekk għandha ssir ukoll sejħa għal fondi taħt id-9 FEŻ fuq il-bażi tal-Artikolu 10(1) tal-Ftehim Intern tad-9 FEŻ.(3) Skont l-ewwel paragrafu tal-Artikolu 145 tar-Regolament Finanzjarju tal-10 FEŻ, il-Bank Ewropew tal-Investiment bagħat lill-Kummissjoni l-istimi aġġornati tiegħu tal-impenji u tal-ħlasijiet għall-istrumenti li jiġġestixxi.ADOTTA DIN ID-DEĊIŻJONI:Artikolu 1Il-limitu tal-ammont annwali tal-kontribuzzjoni għas-sena 2011 hu stabbilit għal EUR 3 950 000 000 għall-Kummissjoni u għal EUR 220 000 000 għall-Bank Ewropew tal-Investiment.Artikolu 2L-ammont annwali tal-kontribuzzjoni għas-sena 2010 hu stabbilit għal EUR 3 500 000 000 għall-Kummissjoni u għal EUR 240 000 000 għall-Bank Ewropew tal-Investiment.Artikolu 3Il-kontribuzzjonijiet li jridu jitħallsu mill-Istati Membri lill-Kummissjoni u lill-Bank Ewropew tal-Investiment bħala l-ewwel rata għall-2010 huma stabbiliti fit-tabella fl-Anness.Artikolu 4Din id-deċiżjoni għandha tapplika mid-data tal-adozzjoni tagħha.Artikolu 5Din id-deċiżjoni hija indirizzata lill-Istati Membri li qegħdin jikkontribwixxu għad-9 FEŻ.Magħmul fi Brussell,Għall-KunsillIl-PresidentANNESSL-ewwel rata tal-kontribuzzjonijiet għall-2010 (f'euro)[pic][1] ĠU L 317, 15.12.2000, p. 355.[2] ĠU L 247, 9.9.2006, p. 32.[3] ĠU L 78, 19.3.2008, p. 1.[4] ĠU C…,…,p..


               IL-KUMMISSJONI EWROPEA
            Brussell, 13.7.2016
            COM(2016) 462 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond ta’ Solidarjetà tal-Unjoni Ewropea sabiex tingħata assistenza lill-Greċja wara t-terremot li affettwa l-Gżejjer Joniċi f’Novembru 2015

               MEMORANDUM TA’ SPJEGAZZJONI

               1.KUNTEST TAL-PROPOSTA

               Din id-Deċiżjoni tkopri l-mobilizzazzjoni tal-Fond ta’ Solidarjetà tal-Unjoni Ewropea (il-“Fond”) għall-ammont ta’ EUR 1 651 834 wara terremot fil-Greċja. Din il-mobilizzazzjoni se tiġi ffinanzjata kollha kemm hi permezz tal-użu parzjali ta’ EUR 50 000 000 f’approprjazzjonijiet ta’ impenn u ta’ pagament li diġà ddaħħlu fil-baġit tal-2016, u għaldaqstant mhuwiex meħtieġ baġit ta’ emenda.

               2.INFORMAZZJONI U KUNDIZZJONIJIET

               Fil-5 ta’ Frar 2016, il-Kummissjoni rċeviet applikazzjoni għal assistenza finanazjarja mill-Fond relatata ma’ diżastru fil-Greċja (terremot li affettwa r-reġjun tal-Gżejjer Joniċi, b’mod partikolari l-gżejjer ta’ Lefkada u Kefalonia) li seħħ fis-17 ta’ Novembru 2015. Il-Kummissjoni wettqet analiżi eżawrijenti ta’ din l-applikazzjoni skont ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta’ Solidarjetà tal-Unjoni Ewropea
                  1
                (minn hawn 'il quddiem "ir-Regolament"), u b’mod partikolari l-Artikoli 2, 3 u 4 tiegħu. L-iktar elementi importanti tal-valutazzjonijiet huma deskritti hawn taħt.

               (1)Fil-5 ta' Frar 2016 il-Greċja ressqet l-applikazzjoni tagħha għal kontribuzzjoni finanzjarja mill-Fond, fil-limitu ta' żmien ta' 12-il ġimgħa wara li ġiet irreġistrata l-ewwel ħsara fis-17 ta’ Novembru 2015 (il-gżira ta' Lefkada). L-applikazzjoni ġiet ippreżentata bħala "diżastru reġjonali" skont l-Artikolu 2(3) tar-Regolament. Wara talba mill-Kummissjoni, fid-9 ta’ Marzu 2016 ingħatat l-informazzjoni aġġornata.

               (2)Meta ppreżentat l-applikazzjoni tagħha, il-Greċja talbet ħlas bil-quddiem tal-kontribuzzjonijiet antiċipati mill-fond. Wara valutazzjoni preliminarja tal-applikazzjonijiet, il-Kummissjoni kkonkludiet li l-kundizzjonijiet stabbiliti fl-Artikolu 4a tar-Regolament intlaħqu.

               (3)Bid-Deċiżjoni tal-Kummissjoni C(2016) 1772 tat-18 ta’ Marzu 2016 ingħatat somma bil-quddiem li tammonta għal EUR 164 798, li tirrappreżenta 10 % tal-kontribuzzjoni finanzjarja antiċipata mill-Fond.

               (4)Inizjalment, l-awtoritajiet Griegi stmaw li l-ħsara diretta totali kienet ta' EUR 65 919 000. Fid-9 ta’ Marzu 2016 l-awtoritajiet Griegi ppreżentaw applikazzjoni aġġornata u żiedu l-ħsara diretta totali għal EUR 66 073 345. L-ammont ta’ ħsara aġġornat jirrappreżenta 2,1 % tal-PDG reġjonali tar-reġjun NUTS 2 ikkonċernat tal-Gżejjer Joniċi (EUR 3 137 miljun ibbażati fuq iċ-ċifri tal-Eurostat
                  2
                għall-2014 għal EL62) u b’hekk jaqbeż il-livell limitu ta’ 1,5 % tal-PDG reġjonali stipulat fir-Regolament biex jikkwalifika bħala diżastru reġjonali.

               (5)Il-ħsara diretta totali hija l-bażi li fuqha tiġi ddeterminata l-kontribuzzjoni finanzjarja mill-Fond. Il-kontribuzzjoni finanzjarja tista’ tintuża biss għal operazzjonijiet essenzjali ta’ emerġenza u ta' rkupru kif definit fl-Artikolu 3 tar-Regolament.

               (6)Fir-rigward tal-impatt u l-konsegwenzi tad-diżastru, serje ta’ terremoti katastrofiċi li laħqu l-qawwa ta' 6.1 fuq l-iskala Richter laqtu lil Lefkada fis-17 ta’ Novembru 2015, filgħodu. Ġiet irreġistrata wkoll ħsara fil-partijiet tat-tramuntana ta’ Ithaki u Kefalonia. Bosta theżżiżiet seħħew wara t-terremot. Żewġ persuni tilfu ħajjithom u tmien persuni sfaw midruba. Skont is-sismologi esperti, it-terremot ċaqlaq il-gżira ta’ Lefkada b'36 cm lejn in-Nofsinhar. Iċ-ċentru tal-operazzjonijiet Grieg tal-protezzjoni ċivili ġie attivat immedjatament, u akkomodazzjoni temporanja, kenn u ikel ġew ipprovduti lill-popolazzjoni milquta. It-terremot għamel ħsara f'120 unità residenzjali, li minnhom 20 ġew ikkunsidrati mhux adattati għall-għajxien. Barra minn hekk ġiet irrappurtata ħsara estensiva f'netwerks infrastrutturali provinċjali u muniċipali, f'bini pubbliku u privat (inkluż sptar lokali) u f'infrastrutturi oħra (portijiet, netwerks ta' sptarijiet), iżda wkoll f'siti kulturali (l-aktar il-knejjes). L-uqigħ tal-art difen u qered wħud mill-bajjiet li turistikament huma l-aktar importanti fil-punent tal-gżira.

               (7)L-ispiża tal-operazzjonijiet essenzjali ta' emerġenza eliġibbli skont l-Artikolu 3(2) tar-Regolament, ġiet stmata mill-awtoritajiet Griegi li tammonta għal EUR 52,374 miljun, u ġiet maqsuma skont it-tipi ta' operazzjonijiet. L-akbar sehem tal-ispiża jirrigwarda s-settur tat-trasport, b'aktar minn EUR 38 miljun. It-tieni l-akbar sehem tal-ispiża jirrigwarda l-ħarsien tal-wirt kulturali li jammonta għal EUR 7 miljun.

               (8)Ir-reġjun milqut huwa "reġjun inqas żviluppat" taħt il-Fondi Strutturali u ta' Investiment Ewropej (2014-2020). L-awtoritajiet Griegi ma ndikawx lill-Kummissjoni l-ħsieb tagħhom li jallokaw mill-ġdid il-fondi mill-programm ta' Fondi SIE għall-miżuri tal-irkupru.

               (9)Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni u l-ġestjoni tar-riskji tad-diżastri bħalissa ma hemm l-ebda proċedura ta’ ksur għaddejja. Il-Greċja, wieħed mill-pajjiżi fl-Ewropa li huma l-aktar sismikament attivi, ipprova joħloq qafas għall-prevenzjoni u l-ġestjoni tar-riskji marbutin mad-diżastri naturali. L-ewwel Regolament dwar it-Terremoti fil-Greċja (EAK-2000) daħal fis-seħħ fl-1959 u għadda minn diversi emendi. Ir-Regolament ġie ssupplimentat fl-2003 b’mappa ġdida ta’ żoni b'riskju sismiku. L-Organizzazzjoni għall-Ippjanar u l-Ħarsien mit-Terremoti (OASP) hija entità legali rregolata mid-dritt pubbliku u hija ssorveljata mill-Ministeru tal-Infrastruttura, it-Trasport u n-Netwerks, u għandha l-għan li tnaqqas l-effetti qerrieda tat-terremoti.

               (10)Fid-data tal-preżentazzjoni tal-applikazzjoni, il-Greċja ma kinitx soġġetta għal proċedimenti ta’ ksur relatati mal-leġiżlazzjoni tal-Unjoni rigward in-natura tad-diżastru.

               (11)L-awtoritajiet Griegi kkonfermaw li l-ebda kopertura tal-assigurazzjoni ma tagħmel tajjeb għall-ispejjeż eliġibbli.

               3.IMPLIKAZZJONIJIET BAĠITARJI

               Ir-Regolament tal-Kunsill (UE, EURATOM) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  3
               , u b'mod partikolari l-Artikolu 10 tiegħu jagħti lok għall-mobilizzazzjoni tal-Fond ta' Solidarjetà tal-Unjoni Ewropea (il-"Fond"), b'limitu massimu annwali ta' EUR 500 000 000 (bil-prezzijiet tal-2011), separatament mill-intestaturi relevanti tal-qafas finanzjarju. Il-kundizzjonijiet tal-eliġibilità għall-Fond huma ddettaljati fir-Regolament tal-Kunsill (KE) Nru 2012/2002 kif emendat bir-Regolament (UE) Nru 661/2014 tal-Parlament Ewropew u tal-Kunsill tal-15 ta' Mejju 2014 li jistabbilixxi l-Fond ta' Solidarjetà tal-Unjoni Ewropea. Il-punt 11 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji ta' baġit u dwar il-ġestjoni finanzjarja tajba
                  4
                (IIA) jistipula l-modalitajiet għall-mobilizzazzjoni tal-Fond.

               Minħabba li s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni hija tal-fehma li l-għajnuna mill-Fond għandha tkun progressiva. Dan ifisser li, skont prattika preċedenti, il-porzjon tal-ħsarat li jaqbeż il-livell limitu ta' "diżastru maġġuri" għall-mobilizzazzjoni tal-Fond (jiġifieri 0,6 % tal-ING jew EUR 3 biljun bil-prezzijiet tal-2011, skont liema minnhom ikun l-iżgħar ammont) għandu jwassal għal intensità ta' għajnuna akbar milli mill-ħsarat li ma jaslux sal-livell limitu. Ir-rata applikata fil-passat biex jiġu definiti l-allokazzjonijiet għal diżastri maġġuri hija ta' 2,5% tal-ħsara diretta totali taħt il-livell limitu, u 6% għall-parti tal-ħsara 'l fuq minn dan. Għal diżastri reġjonali u diżastri aċċettati taħt id-dispożizzjoni ta' “pajjiż ġar” ir-rata hija ta’ 2,5 %.

               Il-kontribuzzjoni ma tistax taqbeż l-ispiża totali stmata tal-operazzjonijiet eliġibbli. Il-metodoloġija biex jiġi kkalkulat il-Fond ta’ Solidarjetà kienet imfassla fir-Rapport Annwali tal-2002-2003 dwar il-Fond ta’ Solidarjetà u aċċettata mill-Kunsill u mill-Parlament Ewropew.

               Abbażi tal-applikazzjoni mill-Greċja, il-kalkolu tal-għajnuna mill-Fond, ibbażat fuq l-istima tal-ħsara diretta totali kkawżata, huwa kif ġej:

                        Diżastru

                        Ħsara diretta
                        (miljun EUR)

                        2,5 % tal-ħsara diretta sal-livell limitu
                        (EUR)

                        6 % ta’ ħsara diretta 'l fuq mil-livell limitu

                        Ammont totali tal-għajnuna proposta
                        (EUR)

                        IL-GREĊJA

                        66,073

                        1 651 834

                        -

                        1 651 834

                        TOTAL

                        1 651 834

               Ammont ta’ EUR 50 000 000 ġie mobilizzat fi żmien l-adozzjoni tal-Baġit tal-2016 għall-ħlas ta’ avvanzi u l-approprjazzjonijiet ta' impenn u ta' pagament korrispondenti ddaħħlu fil-baġit. Quddiem l-analiżi ta’ din l-applikazzjoni
                  5
               , u meta titqies l-ogħla għotja possibbli mill-Fond, il-Kummissjoni tipproponi li timmobilizza l-Fond ta' EUR 1 651 834 mill-ammont ta' EUR 50 000 000 ippreparat speċifikament għall-avvanzi fuq il-baġit ġenerali tal-Unjoni Ewropea għas-sena finanzjarja 2016.

               Peress li diġà kien tħallas l-ammont ta’ EUR 164 798 bħala 10 % tal-avvanzi f’konformità mal-Artikolu 4a(2) tar-Regolament, il-bilanċ li jibqa’ biex jitħallas huwa ta’ EUR 1 487 036.

               Wara li jseħħ il-ħlas tal-avvanzi msemmijin hawn fuq, il-bilanċ disponibbli għall-ħlas ta’ avvanzi fil-baġit huwa ta’ EUR 49 835 202. F’konformità mal-Punt 11 ta' IIA li jipprevedi l-possibbiltà għar-riallokazzjoni ta’ approprjazzjonijiet, il-Kummissjoni qed tipproponi li tieħu minn dan il-bilanċ disponibbli l-ammont ta' EUR 1 487 036 meħtieġ għall-Greċja. Wara l-pagament tal-bilanċ li jkun fadal, l-ammont ta’ EUR 48 348 166 jibqa’ disponibbli għal aktar avvanzi fl-2016, f’każ ta’ bżonn. Fuq il-bażi tal-informazzjoni disponibbli bħalissa, dan huwa vvalutat bħala suffiċjenti f’każ li jidħlu applikazzjonijiet ġodda matul il-bqija tas-sena.

               F’każ ta’ nuqqas ta’ qbil, se tinbeda proċedura ta’ trilogu skont il-Punt 11 ta' IIA
                  6
               .

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond ta’ Solidarjetà tal-Unjoni Ewropea sabiex tingħata assistenza lill-Greċja wara t-terremot li affettwa l-Gżejjer Joniċi f’Novembru 2015

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea
                  7
                u b'mod partikolari l-Artikolu 4(3) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba
                  8
               , u b’mod partikolari l-punt 11 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond ta' Solidarjetà tal-Unjoni Ewropea (“il-Fond”) għandu l-għan li jippermetti lill-Unjoni tirrispondi b'mod rapidu, effiċjenti u flessibbli għal sitwazzjonijiet ta' emerġenza sabiex tintwera solidarjetà mal-popolazzjonijiet ta' reġjuni milquta minn diżastri naturali.

               (2)Il-Fond ma għandux jaqbeż l-ammont annwali massimu ta’ EUR 500 000 000 (bil-prezzijiet tal-2011), kif stabbilit fl-Artikolu 10 tar-Regolament tal-Kunsill (UE, Euratom) Nru 1311/2013
                  9
               .

               (3)Fil-5 ta’ Frar 2016, il-Greċja ssottomettiet applikazzjoni biex timmobilizza l-Fond, wara terremot li laqat il-Gżejjer Joniċi f’Novembru 2015.

               (4)L-applikazzjoni tal-Greċja tissodisfa l-kundizzjonjiet sabiex tingħata kontribuzzjoni finanzjarja mill-Fond, kif stabbilit fl-Artikolu 4 tar-Regolament (KE) Nru 2012/2002.

               (5)Il-Fond għandu għalhekk, jiġi mobilizzat sabiex jipprovdi kontribuzzjoni finanzjarja lill-Greċja.

               (6)Permezz tad-Deċiżjoni (UE) 2016/252 tal-Parlament Ewropew u tal-Kunsill
                  10
               , il-Fond ta’ Solidarjetà tal-Unjoni Ewropea ġie mobilizzat sabiex jipprovdi s-somma ta’ EUR 50 000 000 f’approprjazzjonijiet ta’ impenn u ta’ pagament għall-ħlas ta’ avvanzi għas-sena finanzjarja 2016. Dawn l-approprjazzjonijiet intużaw biss b’mod limitat ħafna. Għaldaqstant, hemm lok għall-finanzjament tal-ammont kollu għal din il-mobilizzazzjoni permezz tar-riallokazzjoni tal-approprjazzjonijiet disponibbli għall-ħlasijiet tal-avvanzi fil-baġit ġenerali tal-Unjoni għas-sena finanzjarja 2016.

               (7)Sabiex jitnaqqas kemm jista' jkun il-ħin li jieħu l-Fond biex jiġi mobilizzat, din id-Deċiżjoni għandha tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2016, il-Fond ta’ Solidarjetà tal-Unjoni Ewropea għandu jkun mobilizzat sabiex jipprovdi l-ammont ta’ EUR 1 651 834 lill-Greċja, f’approprjazzjonijiet ta' impenn u ta' pagament.

               L-ammont sħiħ ta’ din il-mobilizzazzjoni msemmi fl-ewwel paragrafu għandu jiġi ffinanzjat minn approprjazzjonijiet immobilizzati għall-ħlas ta’ avvanzi fil-baġit tal-Unjoni għas-sena finanzjarja 2016, u l-ammont disponibbli għall-avvanzi għandu jitnaqqas kif meħtieġ.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

               Din għandha tapplika minn … [id-data tal-adozzjoni tagħha].*

                  11Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  Ir-Regolament tal-Kunsill (KE) Nru 2012/2002 tal-11 ta' Novembru 2002 li jistabilixxi l-Fond ta' Solidarjetà tal-Unjoni Ewropea, ĠU L 311 tal-14.11.2002, p. 3.

                     (2)
                  Dan huwa bbażat fuq l-aħħar dejta tal-Eurostat li waslet f’Mejju 2016. Fil-mument li l-applikazzjoni ġiet ippreżentata l-livell limitu ġie kkalkulat fuq il-bażi ta' dejta proviżorja (ogħla) u bħala riżultat, il-livell limitu kkalkulat b'mod proviżorju ta' EUR 48,7 miljun tnaqqas għal EUR 47,1 miljun. Fiż-żewġ każijiet, il-livell limitu jintlaħaq, u ma hemm l-ebda impatt fuq l-ammont tal-għajnuna propost.

                     (3)
                  ĠU L 347, 20.12.2013, p. 884.

                     (4)
                  ĠU C 373, 20.12.2013, p. 1.

                     (5)
                  Komunikazzjoni lill-Kummissjoni C(2016) 3872.

                     (6)
                  ĠU C 373, 20.12.2013, p. 1.

                     (7)
                  ĠU L 311, 14.11.2002, p. 3.

                     (8)
                  ĠU C 373, 20.12.2013, p.1.

                     (9)
                  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (10)
                  Id-Deċiżjoni (UE) 2016/252 tal-Parlament Ewropew u tal-Kunsill tal-25 ta' Novembru 2015 dwar il-mobilizzazzjoni tal-Fond ta' Solidarjetà tal-Unjoni Ewropea għall-ħlas ta' pagamenti bil-quddiem (ĠU L 47, 24.2.2016, p. 5).

                     (11)
                   Id-data tiddaħħal mill-Parlament qabel il-pubblikazzjoni fil-ĠU.


               IL-KUMMISSJONI EWROPEA
            Brussell, 25.11.2015
            COM(2015) 582 final
            2015/0265(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-Ftehim ta’ Kooperazzjoni dwar Sistema Ċivili Globali ta’ Navigazzjoni bis-Satellita (GNSS) bejn il-Komunità Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra

               MEMORANDUM TA’ SPJEGAZZJONI

               1.KUNTEST TAL-PROPOSTA

               Ir-Repubblika tal-Korea hija pajjiż b’kapaċitajiet tat-teknoloġija u l-applikazzjonijiet spazjali. Ir-Repubblika tal-Korea hija utent attiv tas-servizzi ta’ navigazzjoni bis-satellita f’diversi setturi inklużi t-trasport, il-ġestjoni tal-flotot, ix-xjenza u l-ġeodesija.

               Il-Kummissjoni Ewropea, abbażi tal-awtorizzazzjoni tal-Kunsill tat-18 ta' Lulju 2005, innegozjat Ftehim ta’ Kooperazzjoni dwar Sistema Ċivili Globali ta’ Navigazzjoni bis-Satellita (GNSS) bejn il-Komunità Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra (minn hawn 'il quddiem imsemmi bħala "il-Ftehim"). Imbagħad, il-Ftehim ġie ffirmat fid-9 ta’ Settembru 2006, skont id-Deċiżjoni tal-Kunsill dwar l-iffirmar tal-1 ta’ Settembru 2006.

               L-Istati Membri firmatarji tal-Unjoni Ewropea u r-Repubblika tal-Korea lestew il-proċeduri interni rispettivi tagħhom relatati mad-dħul fis-seħħ ta' dan il-Ftehim.

               F’konformità mal-Artikolu 218(6) tat-Trattat dwar il-Funzjonament tal-Unjoni Ewropea, il-Kummissjoni tipproponi lill-Kunsill Deċiżjoni dwar il-konklużjoni tal-Ftehim f’isem l-Unjoni Ewropea wara l-kunsens tal-Parlament Ewropew.

               Il-Bulgarija, il-Kroazja u r-Rumanija għandhom isiru partijiet mill-Ftehim bil-konklużjoni ta' protokoll skont l-Artikolu 6(2) tal-Atti dwar il-kundizzjonijiet tal-adeżjoni tar-Repubblika tal-Bulgarija u r-Rumanija u tar-Repubblika tal-Kroazja rispettivament u l-aġġustamenti għat-trattati li fuqhom tissejjes l-Unjoni Ewropea.

               2015/0265 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Ftehim ta’ Kooperazzjoni dwar Sistema Ċivili Globali ta’ Navigazzjoni bis-Satellita (GNSS) bejn il-Komunità Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 172, flimkien mal-Artikolu 218(6)(a) tiegħu,

               Wara li kkunsidra l-proposta mill-Kummissjoni Ewropea,

               Wara li kkunsidra l-kunsens tal-Parlament Ewropew
                  1
               ,

               Billi:

               (1)F'konformità mad-Deċżjoni tal-Kunsill 2006/700/KE tal-1 ta' Settembru 2006
                  2
               , il-Ftehim ta' Kooperazzjoni dwar Sistema Ċivili Globali ta’ Navigazzjoni bis-Satellita (GNSS) bejn il-Komunità Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra, ġie ffirmat fid-9 ta' Settembru 2006 suġġett għall-konklużjoni tiegħu f'data aktar tard.

               (2)Il-Ftehim huwa biex iħeġġeġ, jiffaċilita u jsaħħaħ il-kooperazzjoni bejn il-Partijiet fin-navigazzjoni globali ċivili bis-satellita.

               (3)Il-Ftehim għandu jiġi approvat f'isem l-Unjoni Ewropea,

               ADOTTAT DIN ID-DEĊIŻJONI:

               Artikolu 1

               Il-Ftehim ta' Kooperazzjoni dwar Sistema Ċivili Globali ta’ Navigazzjoni bis-Satellita (GNSS) bejn il-Komunità Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra, qed ikun hawnhekk approvat f'isem l-Unjoni Ewropea.

               It-test tal-Ftehim huwa mehmuż ma' din id-Deċiżjoni.

               Artikolu 2

               Il-President tal-Kunsill għandu jaħtar il-persuna awtorizzata biex f'isem l-Unjoni Ewropea tagħti n-notifika, prevista fl-Artikolu 18(1) tal-Ftehim, sabiex l-Unjoni Ewropea tesprimi l-kunsens tagħha li tintrabat bil-Ftehim, u għandha tagħti din in-notifika li ġejja:

               "Bħala konsegwenza tad-dħul fis-seħħ tat-Trattat ta’ Lisbona fl-1 ta' Diċembru 2009, l-Unjoni Ewropea ssostitwiet u ssuċċediet lill-Komunità Ewropea, u minn dik id-data qed teżerċita d-drittijiet kollha u tassumi l-obbligi kollha tal-Komunità Ewropea. Għaldaqstant, ir-referenzi għall-"Komunità Ewropea" fit-test tal-Ftehim iridu jinqraw bħala "l-Unjoni Ewropea".

               Artikolu 3

               Din id-Deċiżjoni tidħol fis-seħħ fil-jum tal-adozzjoni tagħha. Din tiġi ppubblikata f'll-Ġurnal Uffiċjali tal-Unjoni Ewropea
                  3
               .

               Magħmul fi Brussell,

                     Għall-Kunsill

                     Il-President

                     (1)
                  Il-kunsens ingħata fi […201.].

                     (2)
                  ĠU L 288, 19.10.2006, p. 30.

                     (3)
                  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.